Poslanik Evropskog parlamenta Marko Zani u poseti Skupštini APV - Skupština Autonomne Pokrajine Vojvodine\nNovi Sad, 06. jul – Delegacija Skupštine AP Vojvodine, koju su činili potpredsednici Damir Zobenica i Snežana Sedlar, šef Poslaničke grupe ”Aleksandar Vučić - Srbija pobeđuje” i njegov zamenik Milenko Jovanov i Milan Vlaisavljević, razgovarala je danas sa poslanikom Evropskog Parlamenta Markom Zanijem (Marco Zanni), koji boravi u višednevnoj poseti Republici Srbiji.\nZobenica i Zani razgovarali su o investicionim potencijalima AP Vojvodine, njenoj ulozi i doprinosu u procesu evropskih integracija Srbije, kao i o mogućnostima jačeg povezivanja Vojvodine i regija iz Italije koju Zani predstavlja u Evropskom parlamentu.\nPredstavljaući evroparlamentarcu rad Skupštine Vojvodine, potpredsednik Zobenica je istakao da je jedan od osnovnih stubova politike pokrajinske administracije međuregionalna saradnja kojom se Vojvodina na najbolji mogući način predstavlja u regionu i celoj Evropi, stvarajući uslove za jačanje privrednih, obrazovnih, kulturnih i drugih veza.\n“Naš cilj je stvaranje partnerskih i prijateljskih veza sa regionalnim parlamentima širom Evrope. Do sada smo potpisali veliki broj sporazuma o saradnji sa evropskim regionima kako bismo stvorili institucionalni okvir za saradnju predstavnika privrede, obrazovnih i kulturnih institucija, saradnju u oblasti zdravstva i socijalne politike. Rezultati naše međuregionalne saradnje su vidljivi i merljivi. Između ostalog, na najbolji mogući način smo predstavili naše investicione potencijale što je rezultiralo dolaskom stranih ulagača, a samim tim se odrazilo i na životni standard naših građana“, rekao je Zobenica.\nIstičući veliko zadovoljstvo što ponovo ima priliku da boravi u Novom Sadu i u Srbiji, Marko Zani je ocenio da je Republika Srbija jedan od najvažnijih partnera Italije, ne samo u oblasti privrede, nego i kao poveznica prema istočnoj Evropi i Srednjem Istoku.\n„Ono što sam imao priliku da vidim u Vojvodini kada je reč o investicijama je zaista impresivno, situacija je bolja nego u nekim regijama u Italiji. Vojvodina ima veoma velik investicioni potencijal i nadam se da ćemo gradeći partnerske veze doprineti još većem broju investicija na ovom prostoru“, istakao je Zani.\nZani je rekao i da je spreman da pruži snažnu podršku saradnji sa italijanskim regijama u oblasti kulture, s obzirom na to da Vojvodina ima veoma bogato kulturno nasleđe i da je Novi Sad poneo titulu Evropske prestonice kulture za 2021. godinu. On je predložio uspostavljanje saradnje između akademija umetnosti iz Vojvodine i Italije, sa posebnim akcentom na Lombardiju iz koje dolazi, te pozvao delegaciju Skupštine AP Vojvodine da u skorijem periodu poseti ovu regiju.


RTS :: Drugi okrugli sto o Kosmetu\nPolitika Drugi okrugli sto o Kosmetu\nponedeljak, 13. nov 2017, 11:51 -> 20:15\nU Palati "Srbija" održan je drugi okrugli sto u okviru unutrašnjeg dijaloga o Kosovu i Metohiji, ovog puta u organizaciji Instituta društvenih i humanističkih nauka. Skupu prisustvovali ministar prosvete Mladen Šarčević, direktor Kancelarije za Kosovo i Metohiju Marko Đurić i generalni sekretar predsednika Republike Nikola Selaković.\nU nastavku unutrašnjeg dijaloga o Kosovu i Metohiji, koji je pokrenut na inicijativu predsednika Srbije Aleksandra Vučića o mogućim rešenjima tog pitanja, mišljenja su danas izneli predstavnici 22 instituta društvenih nauka i više od 50 naučnoistraživačkih radnika.\nMinistar prosvete, nauke i tehnološkog razvoja Mladen Šarčević otvorio je okrugli sto.\nPodsetio je da je dijalog započet na inicijativu predsednika Republike Srbije Aleksandra Vučića i naglasio da nije reč o dijalogu, već o ozbiljnom i kreativnom iznošenju stavova i predloga koji treba da pomognu u formulisanju političke platforme i izgradnji širokog nacionalnog konsenzusa o pitanjima od prioritetnog nacionalnog i državnog značaja.\nŠarčević je posle rasprave rekao i da naučnici neće dati političko rešenje, ali da će dati mnoge naučne istine koje su jako bitne za rešavanje ovakvih situacija pozivajući se na mnoge druge evropske modele, a i sam istorijat sukoba.\n"Činjenica je da je više govornika istaklo da je uspešna država jako dobro rešenje svakog problema", rekao je Šarčević i naveo da očekuje da će naši naučnici, istoričari, sociolozi, arheolozi i mnogi drugi dati jako korisne savete.\n"Čuti suprotna gledišta – kvalitet diskusije"\nDirektor Kancelarije za KiM Marko Đurić rekao je novinarima u pauzi današnje rasprave da su se čula različita, ponekad i dijametralno suprotna gledišta o pitanju KiM, ali da je to i kvalitet diskusije, dok je za generalnog sekretara predsednika Srbije Nikolu Selakovića diskusija pokazala da pitanje KiM nije isključivo pitanje za političare, već za svakoga ko u Srbiji radi, stvara, živi i podiže svoju decu.\nMeđu predstavnicima naučnoistraživačke zajednice moglo se čuti, kaže Selaković, mnogo više i zdrave i nacionalne i potpuno realne političke priče, nego što nekada možete da čujete od ljudi koji se bave politikom.\n"Dijalog se nastavlja, očekujemo uskoro održavanje i sledećeg okruglog stola u Matici srpskoj u Novom Sadu, koja se prijavila kao organizator", rekao je Selaković.\n(utorak, 14. nov 2017, 01:31) - anonymous [neregistrovani]\nPostoji velika razlika kada se mogu cuti razlicita misljenja zato sto ne postoji nacionalna politika povodom nekog pitanja, i kada se mogu cuti razlicita misljenja jer je problematika takva da to omogucava, a da se nenarusavaju nacionalni interesi. Bojim se da su pojedini, kao i za prosli krug, otisli malo na ovu drugu stranu, i mislim da bi bilo zabrinjavajuce da se cuju izuzetno oprecna misljenja povodom ovog pitanja, ali valjda zato sluzi dijalog, da nas ujedini.\n(ponedeljak, 13. nov 2017, 21:06) - anonymous [neregistrovani]\nInteresuje me kakav unutrasnji dijalog vode srpski gradjani Albanskog porekla koji zive na Kosovu; skraceno -- legalni Kosovski Albanci? Zapad bi trebao da natera i njih na ovaj "domaci zadatak" ako je zapadu u interesu da se nadje zajednicko i trajno resenje. U protivnom, ovo moze da bude otkrivanje nasih karti ili pak "mlacenje prazne slame".\n(ponedeljak, 13. nov 2017, 16:59) - Slavica [neregistrovani]\nKad se udruze nauka struka i politika moze se naci dobro i odrzivo resenje za KIM\n(ponedeljak, 13. nov 2017, 16:19) - anonymous [neregistrovani]\nNakon ovolikog broja predloga rešenja, nadam se da će se naći makar jedno ili dva koja bi mogla biti primenjena.\n(ponedeljak, 13. nov 2017, 16:11) - anonymous [neregistrovani]\nSa pregovorima moramo ići dalje, mi drugo rešenje nemamo, niti imamo na koga da se oslonimo. Valjano i tačno prikupiti sve dokaze i izlagati ih, i činiti napore da dijalog traje.\n(ponedeljak, 13. nov 2017, 13:28) - Pero [neregistrovani]\nUnutrasnji dijalog je jako vazan za pocetak resavanja problema Kosova i Metohije. Nakon naseg saznanja sta je za nas prihvatljivo i oko toga postignemo konsenzus, treba dijalog nastaviti sa Pristinom sa konkretnim predlogom za resenje problema.\n(ponedeljak, 13. nov 2017, 13:14) - Mina [neregistrovani]\nSamo dijalogom se mogu i moraju reštiti problemi i neka bitna pitanja!\n(ponedeljak, 13. nov 2017, 13:07) - anonymous [neregistrovani]\nDrustvene i humanisticke nauke su takodje bitan faktor svake drzave .\n(ponedeljak, 13. nov 2017, 12:49) - Nikica [neregistrovani]\nIdeja unutrašnjeg dijaloga je odlična. Mislim da bi svi trebali da se uključe i zajedno preuzmu odgovornost za rešavanje ovog pitanja.\n(ponedeljak, 13. nov 2017, 12:40) - desa [neregistrovani]\nKao i uvek mi cemo se zalagati za miran nacin pregovora i da se sto pre privedu kraju.


Jutros pomračenje Sunca u Srbiji posle 21 godine – SveVesti.net\nJutros pomračenje Sunca u Srbiji posle 21 godine\nProgramski direktor istraživačke stanice Petnica Nikola Božić je, najavljujući današnje pomračenje za Blic rekao da nije opasno i da je reč o prstenastom pomračenju, što znači da, kako je objasnio, disk Meseca nije dovoljan da zakloni celu površinu Sunca, već samo njegov centralni deo, dok okolo ostaje vidljiv prsten naše zvezde.\n“Stanovnici Srbije ovog puta neće moći da uživaju u fenomenu prstenastog pomračenja, jer se nalaze na samoj ivici senke na površini Zemlje”, rekao je Božić.\nOn je podsetio da su 1999. godine, uoči totalnog pomračenja Sunca, deo tadašnjih medija, ali i pojedine relevantne institucije, javnosti davale netačna upozorenja i danima građane upozoravale da ostanu u svojim “zamračenim” domovima zbog “po zdravlje opasnog pomračenja”.\nOvog puta pomračenje je trebalo da bude najuočljivije na jugu zemlje, u Nišu ali, “olovni” oblaci, koji su se nagomilali na nebu zatvorili su pogled ka Suncu svima koji su želeli da posmatraju ovaj prirodni fenomen.\nDelimično pomračenje sunca vidljivo u Africi i Aziji\nU Africi, Aziji i delovima Bliskog Istoka ovog vikenda moglo se videti delimično pomračenje Sunca.\nOvaj fenomen poznat je kao “vatreni prsten”, jer mesec prekriva većinu, ali ne i celo Sunce.\nMilioni ljudi od Dubaija do Tajvana, Japana i Indije gledali su solarni spektakl, javlja AP.\nU Dubaiju su ljudi mogli da vide preko 85 odsto sunca prekrivenog mesecom, a fotografi su napravili zadivljujuće fotografije pomračenja iznad čuvene zgrade Burdž Kalifa.\nBio je to prizor koji se neće videti sledećih 14 godina, izjavio je izvršni direktor Astronomske grupe Dubai Hasan Hariri.\n“Pomračenje je prilično redak događaj. Obično se dešava dva puta godišnje, ali razlikuje se od lokacije do lokacije. Sad smo imali sreću da ovo vidimo u decembru prošle godine i sada, a nakon 14 godina imaćemo jedan sličan ovom”, rekao je Hariri.\nOblačno nebo nije odvratilo entuzijaste u Indiji, a delimično pomračenje vidljivo je i na nebu Nju Delhija, podseća AP.\nPrevious Bilčik: Pitanje Zakona o slobodi veroispovesti u Crnoj Gori rešiti samo kroz dijalog\nNext Danas preporuka domovima za stare da se pojačaju mere


Delegacija Pirota boravila u Izmiru u Turskoj - JuGmedia\nPodrška EU upravljanju migracijama\nDelegacija Pirota boravila u Izmiru u Turskoj\nPredstavnici Pirota i članovi Radne grupe koji su učestvovali u izradi Lokalnog akcionog plana (LAP-a) u migrantskoj krizi u osiguravanju javnog zdravlja na teritoriji grada Pirota, posetili su lokalne vlasti i zdravstvene ustanove u gradu Izmiru u Turskoj.\nGrad Pirot je jedan od tri grada, pored Šida i Vranja, koji su prvi u Srbiji izradili nacrt dokumenta.\nOva studijska poseta je integralni deo programa podrške EU u upravljanju migracijama u Srbiji, odnosno projekta „Otvorene zajednice-uspešne zajednice“ koji realizuju agencije Ujedinjenih nacija, Program za razvoj Ujedinjenih nacija (UNDP) , Internacionalna organizacija za migracije (IOM) , Kancelarija Ujedinjenih nacija za projektne usluge (UNOPS) i Svetska zdravstvena organizacija(WHO) , koja je ujedno i organizovala ovu studijski posetu.\nU delegaciji Pirota bili su članovi ove Radne grupe pomoćnik gradonačelnika Pirota Bojan Ranđelović, većnik Sreten Savov, direktor Doma zdravlja dr Radovan Ilić i direktorka Zavoda za javno zdravlje dr Elizabeta Aleksić.\n“Radionica koja je predhodila studijskoj poseti i sama studijska poseta u Turskoj obezbedile su korisne informacije za finaliziranje Lokalnih akcionih planova delovanja u migrantskoj krizi radi osiguravanja javnog zdravlja migranata i lokalnog stanovništva”, kaže Bojan Ranđelović.


Projekat “Make It Possible”\nAutor Tema: Projekat “Make It Possible” (Pročitano 2672 puta)\n« poslato: 15-01-2013, 16:05:26 »\nMeđunarodna studentska organizacija AIESEC od 21. januara započinje realizaciju projekta "Make it possible" u osnovnim i srednjim školama, sa ciljem da se doprinese rešavanju relevantnih problema u društvu kroz dva Milenijumska cilja: iskoreniti krajnje siromaštvo i glad i postići univerzalnost osnovnog obrazovanja.\nNa Milenijumskom samitu u septembru 2000. godine Srbija, zajedno sa 189 drugih zemalja usvojila je Milenijumsku deklaraciju koja se sastoji od osam Milenijumskih ciljeva. AIESEC ostvaruje strategiju kroz projekat "Make it possible", koji je u Kragujevcu organizovan prvi put prošle godine. Internacionalni studenti doći će u Srbiju i učestvovati u organizaciji trodnevnih seminara, na kojima će uceničima osnovnih i srednjih škola objasniti značaj pomenutih ciljeva i uticati na njih da postanu svesni postojećih problema i da se aktiviraju. Pored toga, biće organizovano niz humanitarnih akcija kao što je prikupljanje materijala, hrane, odeće za beskućnike i socijalno ugrožene porodice.\nAIESEC kao najveća studentska organizacija na svetu, koja uvek teži da doprinese i rešavanju aktuelnih problema u društvu, odlučila je da kroz rad na ovim ciljevima utiče na izgradnju svesti, i na konkretan način pomogne onima koji su najugroženiji.\nOdg: Projekat “Make It Possible”\n« Odgovor #1 poslato: 15-01-2013, 20:53:27 »\nKoji milenijumski ciljevi kada ćemo mi kao narod da postojimo još 100 godina i to je to. Ode devethiljadagodišnja istorija Srba u nepovrat.


Sve više lizing ugovora - rast od 11,3 odsto | Kamatica\nPočetna > vest > Sve više lizing ugovora - rast od 11,3 odsto\nSve više lizing ugovora - rast od 11,3 odsto\nTekst objavljen: 28.08.2018 15:53\nVrednost novozaključenih ugovora finansijskog lizinga u drugom kvartalu 2018. godine porasla je za 11,3 odsto u odnosu na isti period prethodne godine, prema izveštaju Asocijacije lizing kompanija Srbije (ALCS).\nU prvih šest meseci ove godine vrednost novozaključenih ugovora dostigla je 197 miliona evra, što je 20 miliona evra više u odnosu na isti period 2017. godine, saopšteno je iz ALCS.\nTeodora Milenković, generalni sekretar Asocijacije, objašnjava da rast lizing ugovora ukazuje na potrebu malih i srednjih preduzeća (MSP), kao najčešćih korisnika lizinga, da investiraju u poslovanje.\nPodržati mala i mikro preduzeća\n- Porast vrednosti novozaključenih lizing ugovora ukazuje na pojačanu privrednu aktivnost u državi, koja se odražava na potrebu privrednika da unapređuju svoje proizvode i usluge kako bi pratili zahteve tržišta - kaže Milenković.\nPrema njenim rečima, imajući u vidu da, prema podacima Ministarstva finansija, mikro, mala i srednja preduzeća učestvuju sa 56 procenata u bruto društvenom proizvodu Srbije, jasno je koliko je njihov razvoj važan za dalji ekonomski napredak države.\nSegment mikro, malih i srednjih preduzeća čini 99 procenata prema broju kompanija u Republici Srbiji. Zbog toga Milenković napominje da je važno podržavati razvoj ovih kompanija što je predviđeno i Strategijom za podršku razvoju malih i srednjih preduzeća, preduzetništva i konkurentnosti za period od 2015. do 2020. godine.\nNajviše putničkih vozila\n- Vlasnici malih i srednjih preduzeća zapošljavaju dve trećine radnika u Srbiji i u cilju njihovog daljeg razvoja, važno je obezbediti im atraktivne načine finansiranja investicija. Ovakva preduzeća se često oslanjaju na interne izvore kapitala, kao što su rezerve nastale iz prethodnih godina poslovanja - primećuje Milenković, i dodaje da lizing kompanije podržavaju upravo investicije za dalje proširenje proizvodnje.\nU drugom kvartalu 2018. godine, finansijski lizing je finansirao putnička vozila u iznosu od 82 miliona evra, komercijalna i teretna vozila u iznosu od 69 miliona evra, dok je u segmentu mašina i opreme vrednost novozaključenih ugovora iznosila 44 miliona evra. Kao najveći korisnici lizinga izdvojile su se kompanije koje se bave saobraćajem i informisanjem, sa finansiranjem od 42 miliona evra.\n- Radi daljeg razvoja i pružanja šire palete usluga, očekujemo i usvajanje izmena i dopuna Zakona o finansijskom lizingu, koji bi takođe bolje uredio i pravna i proceduralna pitanja - poručuje Boris Stević, predsednik Asocijacije lizing kompanija Srbije.\nlizing kupovina na lizing kupovina automobila


U RS PROSJEČNA PLATA ‘DOVOLJNA’ ZA SVEGA 47 POSTO POTROŠAČKE KORPE | Hayat.ba\nProsječna plata u januaru u Republici Srpskoj (RS), u iznosu od 914 KM, bila je dovoljna za svega 47,6 posto potrošačke korpe, koja je koštala 1.916 KM.\nNajviše novca bilo je neophodno za nabavku prehrane i to 713 KM, za stanovanje i komunalne usluge 587 KM, te za tekuće održavanje domaćinstva 106 KM.\nU Savezu sindikata RS-a su izračunali da je nabavka obuće i odjeće u prošlom mjesecu koštala 136 KM, higijena i njega zdravlja 89 KM, prijevoz 200 KM, te obrazovanje i kultura 82 KM.\nNajveća prosječna plata u januaru isplaćena je u oblasti finansijske djelatnosti i osiguranja i iznosila je 1.430 KM, a najniža u oblasti građevinarstva – 648 KM.\nProsječna januarska plata u RS od 914 KM manja je za 25 KM u odnosu decembarsku, piše Fena.\nNiske prosječne plate u januaru 2020. godine primili su radnici u djelatnosti umjetnosti, zabave i rekreacije 670 KM, zaposleni u administrativnim i pomoćnim uslužnim djelatnostima 664 KM, kao i zaposleni u oblasti pružanja smještaja, pripreme i posluživanja hrane, hotelijerstva i ugostiteljstva, čija je prosječna januarska plata iznosila 694 KM.\nIz Sindikata dodaju da su niske plate dobili i zaposleni u djelatnosti saobraćaja i skladištenja 719 KM, kao i u trgovini 713 KM.


Zapad za nezavisno Kosovo: London i Berlin protiv korekcije granica, SAD nešto mekše\nNovosti\t09.08.2018 18:30\nVelika Britanija smatra da pozivi za korekciju granica Kosova i Srbije mogu biti destabilizirajući, Nemačka je i dalje mišljenja da je pomeranje granice rizično dok SAD imaju nešto mekši stav\nVelika Britanija smatra da pozivi za korekciju granica Kosova i Srbije mogu biti destabilizirajući, Nemačka je i dalje mišljenja da je pomeranje granice rizično dok SAD imaju nešto mekši stav, prenosi danas Radio Slobodna Evropa (RSE).\nU odgovoru za RSE, Ambasada Velike Britanije u Prištini navela je danas da je normalizacija odnosa Srbije i Kosova presudna za bezbednost, stabilnost i prosperitet obe zemlje, ali i šireg regiona.\nKako se dodaje, britanska Vlada veruje da to treba da bude osnova za priznavanje nezavisnih i suverenih država unutar aktuelnih granica.\n"Smatramo da pozivi o korekciji nacionalnih granica mogu biti destabilizirajući", navodi se u odgovoru i dodaje da će Velika Britanija nastaviti da podržava dijalog koji se vodi uz posredovanje EU, s ciljem sveobuhvatnog i održivog rešenja u korist obe zemlje.\nNemačka nije promenila svoj stav po pitanju promena granica Kosova i Srbije, saopšteno je danas za RSE iz Nemačke ambasade u Prištini.\nZvaničnici Nemačke su u nekoliko navrata izjavljivali da bi podela Kosova mogla da dovede do stvaranja potencijalnih destabilizirajućih efekata u regionu i šire, zbog čega je ta država kategorički protiv podele. To je nedavno izjavio nemački ambasador na Kosovu Kristijan Held.\nPročitajte još - Vučić: Ja sam za razgraničenje sa Albancima, izbori i referendum možda dogodine\nI nemački državni ministar za Evropu Mihael Rot je prethodno za kosovske medije izjavio da nemačka vlada smatra da Kosovo i Srbija treba da dođu do jednog sporazuma uz učešće EU, ali je dodao da je Nemačka kategorično protiv pomeranja granica između Kosova i Srbije jer je tako nešto rizično.\n"Državni ministar Mihael Rot, kao i ambasador Held u različitim intervjuima su jasno izrazili zvaničan stav o dijalogu o normalizaciji odnosa. Ovim je poznat stav Federalne vlade Nemačke", navodi se u odgovoru Nemačke ambasade.\nS druge strane, kako podseća RSE, u nedavnom odgovoru Stejt departmenta na pitanje o sve češće pominjanoj podeli i korekciji granica Srbije i Kosova u javnosti navodi se da SAD snažno podržavaju dijalog Beograda i Prištine uz pomoć EU ali i da je sada vreme da strane budu kreativne i fleksibilne.\n"Rešenje mora doći od njih i biti lokalno. Sjedinjene Države su spremne da slušaju i pomognu stranama u pronalaženju dogovorenog rešenja", naveli su iz Stejt departmenta.\nPredsednik samoproklamovanog Kosova Hašim Tači je do sada u nekoliko navrata izjavio da će u Briselu predstaviti inicijativu o korekciji granice Kosova i Srbije, što bi podrazumevalo pripajanje Preševske doline Kosovu, a nikako podelu, razmenu teritorija ili autonomiju za Srbe.\nRazlog tome, kako je kazao, je zahtev političkih lidera Albanaca iz Preševske doline da se taj deo pripoji Kosovu.\nPredsednik Srbije Aleksandar Vučić izjavio je danas da se zalaže za razgraničenje sa Albancima na Kosovu.\n"Ja se zalažem i to je moja politika, za ragraničenje sa Albancima. To da imamo teritoriju za koju se ne zna ko je kako tretira i šta kome pripada, to je uvek izvor potencijalnih sukoba", rekao je Vučić novinarima u Šidu.\n1. Банда на власти прави рачун без крчмара-ни Руси ни запад неће пристати на трговину територијама\n1.1. али зато народ треба да им поднесе дебео рачун за издају крађу и понижавање још од 90-их


Vlasti u Berlinu kažu da je bilo pokušaja da se dođe do ličnih podataka sa ciljem krađe identiteta nekoliko poslanika iz vladajućih koalicionih stranaka.\nNemačka je saopštila da je protestovala kod Rusije zbog pokušaja da se dođe do informacija o nemačkim političarima što bi za cilj moglo da ima, kako se sumnja, širenje „dezinformacija“ uoči nemačkih izbora koji se održavaju ove godine.\n"Savezna vlada snažno apeluje na rusku vladu da odmah zaustavi ove neprihvatljive kibernetičke aktivnosti", rekla je portparolka Ministarstva spoljnih poslova Andrea Sase (Sasse), dodajući da je zvaničnik ministarstva prošle nedelje postavio isti zahtev predstavniku ruskog Ministarstva spoljnih poslova.\nOna nije komentarisala obim kibernetičkih napada ili moguću štetu, ali je rekla da nemačka vlada "zadržava pravo da preduzme dalje mere".\nGrupa poznata kao "Goustrajter" (Ghostwritter) za koju se dugo sumnja da je povezana sa ruskom vojnom obavještajnom agencijom GRU, "kombinuje konvencionalne kibernetičke napade sa dezinformacijama i operacijama uticaja", rekla je Sase novinarima, dodajući da se takve aktivnosti usmerene na Nemačku primećuju "već neko vreme".\nU Nemačkoj su 26. septembra izbori za novi parlament koji će odrediti naslednika kancelarke Angele Merkel.\nSase je rekla da je bilo pokušaja da se dođe do ličnih podataka sa ciljem krađe identiteta nekoliko poslanika iz vladajućih koalicionih stranaka, CDU/CSU desnog centra i SPD levog centra.\n"Ovi napadi mogli bi da posluže kao priprema za operacije uticaja, poput kampanja dezinformacija povezanih sa parlamentarnim izborima", rekla je Sase.\nPortparolka nemačkog ministarstva spoljnih poslova dodala je da Nemačka vlada ima pouzdane informacije na osnovu kojih se aktivnosti Goustrajtera mogu pripisati sajber akterima ruske države, posebno ruskoj obaveštajnoj službi GRU.


Han: Sloboda izražavanja ključna vrednost EU\nFoNet | 10. nov 2017.\nImajući u vidu nedostatak napretka u rešavanju slučajeva nasilja i zastrašivanja novinara, nastavljamo da pratimo situaciju, razgovaramo sa vlastima i insistiramo na tome da nema nekažnjivosti, rekao je Han.\nSloboda izražavanja je ključna vrednost Evropske unije (EU) i, kao takva, predstavlja kamen temeljac procesa proširenja, izjavio je danas u Tirani evropski komesar za proširenje i susedsku politiku Johanes Han.\nOtvarajući Medijske dane Zapadnog Balkana, Han je istakao da su jaki i nezavisni mediji predvodnici demokratske transformacije.\nOn je izrazio uverenje da će Medijski dani Zapadnog Balkana ohrabriti vece medijske slobode i doprineti stvaranju uslova za dinamično medijsko okruženje, sposobno da se suoči sa velikim izazovima u ovom sektoru.\nPodrška i zaštita slobode medija je još važnija u situaciji da se uslovi za nezavisno i istraživačko novinarstvo drastično pogoršavaju širom sveta, ukazao je Han.\nPrema njegovim rečima, EU je pogođena time, što je nedavno demonstrirano dramatičnim ubistvom novinarke sa Malte, Dafne Karuane Galicije.\nKada govorimo o medijskim slobodama na Zapadnom Balkanu, Evropska komisija konstatno posmatra izazove i prepreke sa kojima se novinari suočavaju, obavljajući svoju profesiju, rekao je Han i predočio da se primedbe Komisije očitavaju u redovnim godišnjim izveštajima o državama.\nPominjući neke od nalaza, Han je naveo da se sa najvećom pažnjom i zabrinutošću prate slučajevi nasilja i zastrašivanja novinara.\nImajući u vidu nedostatak napretka u rešavanju tih slučajeva, nastavljamo da pratimo situaciju, razgovaramo sa vlastima i insistiramo na tome da nema nekažnjivosti, rekao je Han.\nPrimetili smo široku zloupotrebu tužbi za klevetu, kako bi se ometao rad novinara koji kritikuju i alarmirali smo svoje partnere na Zapadnom Balkanu zbog lošeg funkcionisanja medija, ukazao je Han, ali i zbog reklamnog tržišta kojim se podriva nezavisnost u izveštavanju.\nPrisutno je i nedozvoljeno korišćenje javnih sredstava u medijima, čime se stvara politička pristrasnost, predočio je Han.\nSkrenuli smo i na to pažnju, rekao je Han, koji smatra da su politički lideri u državama kandidatima i onim državama koje pregovaraju o članstvu odgovorni da garantuju slobodu medija, uključujući bezbednost i pristojne uslove za život novinara.\nHan je naglasio da je sloboda medija važan indikator funkcionisanja vladavine prava, kada se posmatra iz perspektive pristupanja EU, i da se to pitanje redovno razmatra u kontaktima evropskim zvaničnika sa relevantnim autoritetima.\nKritičko izveštavanje je ključno za demokratiju, medije i nezamenljiv je elemenat sistema koji funkcioniše po principu provere.\nAli ova važna funkcija trebalo bi da se obavlja odgovorno, sa konstruktivnom kritikom, na osnovu dobro istraženih argumenata i izbegavanjem ličnih napada, naglasio je Han. Nama je lakše da branimo kritičko novinarstvo koje poštuje profesionalne standarde i, što je još važnije, ima javni kredibilitet, objasnio je Han.\nOn misli da je pravo pitanje šta mi svi zajedno, politički predstavnici na Zapadnom Balkanu, učesnici, poslovni ljudi, EU i sami mediji možemo da učinimo da popravimo situaciju.\nMedijski dani koje smo pokrenuli danas, smatra Han, trebalo bi da budu dodatni doprinos konkretnom poboljšanju radne atmosfere za medije na Zapadnom Balkanu.\nOsim pitanja, kao što su sloboda medija, pomirenje, na konferenciji će prvi put teme biti i ekonomski aspekti i pitanja kako se brzo prilagoditi promeni matrice proizvodnje i konzumiranja medijskih sadržaja, najavio je Han.\nPrekarna ekonomska situacija medijskih kuća je globalni fenomen, primetio je Han, ali mnogo više pogađa slabije razvijena medijska tržišta zemlja u tranziciji, poput onih na Zapadnom Balkanu.\nPrihodi od reklama, glavni izvor finansiranja profesionalnog novinarstva, dramatično su pali, a oglašivači su dodatno prebacili svoje poslove na društvene mreže i onlajn platforme, napomenuo je Han.\nProfesionalno novinarstvo se, takođe, prema oceni Hana, suočava sa nemilosrdnim takmičenjem sa proizvođačima lažnih vesti, zanemarujući sve standarde kvaliteta i autentičnosti informacija.\nSloboda medija i unapređenje ekonomske situacije, odnosno konkurentnost medijskih preduzeća, idu ruku pod ruku. Kreativnost i spremnost na angažovanje u novim poslovnim modelima su neophodni, kao stalna i hrabra odbrana slobode medija i prava na kritičko izveštavanje, rekao je Han.\nOn je istakao da je i ova konferencija pokrenuta da bi se povela sveobuhvatna diskusija o tome kako profesionalno novinarstvo na Zapadnom Balkanu vratiti na pravi put.\nHan je naglasio da je u regionu još jedna tema blisko povezana sa aktuelnom medijskom scenom, a to je tabloidizacija mejnstrim medija.\nTabloidizacija mejnstrim medija stvara je plodno tlo za brzo širenje radikalnih i netolerantnih stavova unutar društva. Čvrsto verujem da na Zapadnom Balkanu postoji mnogobrojna publika za medijske proizvode koji, nažalost, idu ka vrlo pojednostavljenom „crno-belom“ pristupu, rekao je Han.\nPozivam vas da obratite pažnju na to kako promovisate kvalitetno novinarstvo, poručio je Han i podsetio da će medijska i digitalna pismenost biti ključna tema radionica ove konferencije.\nEvropska komisija nastaviće da pomaže unapređenje medijskog okruženja kroz konstantan monitoring i programe podrške, najavio je Han, ali je napomenuo da i sami mediji moraju da urade svoj deo posla i budu spremni za promene.\nMedijski dani Zapadnog Balkana, koje smo danas pokrenuli, trebalo bi da otvore nove perspektive i prostor za ramenu iskustava i ekspertiza, ohrabre prekograničnu saradnju medijskih sektora i neguju inovacije, zaključio je Han.\nEvropska unija Johanes Han Pritisci na novinare Stanje u medijima\n← Samo jedan slučaj kao ratni zločin\nBrat mafijaša pretukao novinara tokom intervjua →


Završena dokapitalizacija Sarajevske pivare – Fokus.ba\nDokapitalizacija Sarajevske pivare d.d. uspješno je okončana upisom novih dionica u vrijednosti od 11.705.919,00 KM, čime je osnovni kapital ove kompanije sa 48.435.746,00 KM povećan na 60.141.665,00 KM.\nSarajevska pivara je tokom prošle i ove godine napravila vrlo značajan zaokret u svome poslovanju. Mnoge aktivnosti su poduzete, među kojima su i vraćanje starog, dobrog okusa i kvaliteta, te uvođenje potpuno novog dizajna. Konstantna su i ulaganja u proizvodne kapacitete i edukaciju uposlenih, započeta je i licencirana proizvodnju jednog od najprodavanijih njemačkih piva, Oettinger, za tržište regiona, a produžen je i ugovor s Pepsijem.\nProšle godine je u ovoj kompaniji zabilježen rast proizvodnje od skoro 30 posto, a i ove godine bilježi se značajan rast. Sarajevska pivara se emisijom dionica otvorila prema investitorima, čime su stvoreni preduvjeti za ostvarenje planova koji uključuju prodaju 500 hiljada hl u 2017. godini, unaprijeđenja kvaliteta proizvoda, proširenje proizvodnog portfolija, intenzivan rad na izvoznim tržištima, implementaciju novog infomacijskog sistema te promjene u načinu prodaje i distribucije.


MOĆ RASTE U TIŠINI: Saudijski princ pustio na slobodu prebogate Arape, a zauzvrat dobio kompanije vredne MILIJARDE | Web-Tribune.com\nHome / TEMA DANA / MOĆ RASTE U TIŠINI: Saudijski princ pustio na slobodu prebogate Arape, a zauzvrat dobio kompanije vredne MILIJARDE\nMOĆ RASTE U TIŠINI: Saudijski princ pustio na slobodu prebogate Arape, a zauzvrat dobio kompanije vredne MILIJARDE\nPrestolonaslednik Saudijske Arabije Mohamed Bin Salman tiho je preuzeo izvršnu kontrolu nad nekoliko velikih saudijskih preduzeća, povezanih sa ljudima koje je držao u pritvoru u okviru akcije borbe protiv korupcije.\nVlada je preuzela kontrolu nad najvećom građevinskom kompanijom u zemlji – „Saudi Binladin Group“ (SBG), zatim nad najvećom privatnom medijskom kompanijom na Bliskom istoku „MBC Group“, kao i nad mnogim velikim investicionim korporacijama koje imaju deonice u velikim kompanijama kao što su „Tviter“ i „Mekdonalds“, piše „Biznis insajder“.\nU januaru je vlada postavila petočlani komitet da nadgleda SBG-ov savetodavni odbor i da donosi izvršne odluke te kompanije.\nU komitetu se nalaze dva člana porodice Bin Laden i tri pažljivo odabrana industrijska lidera, piše „Volstrit žurnal“.\nSBG je u vlasništvu jedna od najbogatijih porodica u kraljevstvu; njen direktor Bakr bin Laden, inače brat Osame bin Ladena, bio je među ljudima koje je Salman u novembru priveo zajedno sa još nekoliko rođaka. Neki spekulišu da je Salmanovo postavljanje komiteta bio deo dogovora da bi Bin Laden bio pušten iz pritvora.\nProšlog meseca saudijske vlasti planirale su da preuzmu vlasništvo nad velikim delom „MBC Group-a“ koji je u vlasništvu medijskog mogula Valida al Ibrahima, takođe privedenog u novembru.\nZvaničnici su naredili Al Ibrahimu da preda većinu vlasništva nad ovom kompanijom kako bi obezbedio svoje puštanje na slobodu, preneo je „Fajnenšel tajms“.\nOno što se najskorije desilo jeste da je saudijska administracija prigrabila moć da može da uloži veto na investicijske odluke koje donosi milijarder i najbogatiji čovek arapskog sveta princ Al Valid bin Talal, koji je takođe bio priveden u novembru.\nBin Talal je pušten na slobodu u januaru nakon postognutog dogovora, čiji mnogi detalji nisu objavljeni. On je ostao na čelu kompanije „Kingdom Holding“ koja ima deonice u „Tviteru“, „Mekdonaldsu“ i „Volt Dizni kompaniji“.\nU zamenu za puštanje na slobodu, odluke o ulaganju vrednom 12,5 milijardi u svetske firme, sada su podložne sudu princa Mohameda bin Salmana.\nPovećana moć 32-godišnjeg prestolonaslednika nad nekoliko velikih preduzeća dodatno potvrđuje njegovu sve veću konsolidaciju moći u kraljevstvu.\nOn je već izazvao potres u celom svetu ovim hapšenjima kojima je pokazao da niko nij iznad njegovog zakona.\nPočeo je i da sprovodi ekonomske i socijalne reforme koje su deo njegovog plana „Vizija 2030“ koji bi trebalo da modernizuje konzervativnu državu.\nIako njegov otac ostaje, bar zvanično, šef države, mladi lider je učvrstio svoju moć i spoljnopolitičkim potezima kao što su pregovaranje oko nuklearne energije sa SAD i sastajanje sa britanskom kraljicom i prmijerkom sa kojom je govorio o investicijama.\nA sada kada je saudijski prestolonaslednik preuzeo još veće velike uloge u infrastrukturnim planovima zemlje, medijskim mrežama i investicionim kompanijama, on je dodatno učvrstio svoju poziciju najmoćnijeg čoveka u Saudijskoj Arabiji.\nTags Mohamed Bin Salman Prestolonaslednik Saudijske Arabije\nPrevious EVO ŠTA SE SPREMA: Ilon Mask poručio da će probni letovi na Mars biti naredne godine: VAŽNO JE TAMO STIĆI PRE 3. SVETSKOG RATA…\nNext JAPAN JE PRE SEDAM GODINA POGODILA NEVIĐENA KATASTROFA- SADA SU SPREMNI ZA ISTI SCENARIO (VIDEO)


RiTE Ugljevik u gubitku 15 miliona KM\nNaslovnica NAJNOVIJE Privreda RiTE Ugljevik u gubitku 15 miliona KM\nUgljevik – Rudnik i Termoelektrana Ugljevik i u ovoj godini nastavlja da “proizvodi“ gubitke u poslovanju\nOvo javno preduzeće je za šest mjeseci 2015. napravilo finansijski minus od 15,1 milion KM, podaci su iz finansijskog izvještaja objavljenog na Banjalučkoj berzi.\nU obrazloženju rezultata poslovanja za period januar – juni ove godine, menadžment je naveo da su ukupni prihodi RiTE Ugljevik iznosili 57.382.518, a rashodi 72.560.369 KM te da je negativni finansijski rezutat 15.177.851 KM.\nNegativno poslovanje pravdaju stavom da je manje od planiranog gubitka (18.124.000 KM) za 16 posto.\n-Gubitak nije posljedica neizvršenja proizvodnih zadataka, niti povećanih troškova poslovanja. Naprotiv, proizvodnja električne energije u količini od 769.256 MWh je veća od planirane za 37.756 MWh, što je pet posto više od planirane proizvodnje – stoji u obrazloženju.\nMeđutim, dodaju da ostvareni prihodi od prodaje električne energije u iznosu od 56.961.376 KM nisu bili dovoljni za pokriće rashoda.\nNa veličinu iskazanog negativnog rezultata poslovanja RiTE Ugljevika u iznosu od oko 15,1 milion KM uticalo je, tvrdi uprava, remont bloka termoelektrane u trajanju od 37 dana, ali i smanjenje vrijednosti zaliha uglja u iznosu od 798 hiljada KM, kao posljedica smanjenja količina uglja na depou teromelektrane “zbog sklonosti uglja ka samozapaljenju, kada se nivo uglja u vrijeme remonta svodi na minimum”.\nPreduzeće Rudnik i Termoelektrana Ugljevik je i u prvom kvartalu ove godine napravilo gubitak u poslovanju veći od sedam miliona KM.\nTo znači da je spirala negativnog poslovanja samo nastavljena, budući da je RiTE Ugljevik i prošlu godinu završio s neto gubitkom od 11.015.543 KM.


Debi Kluba na prvenstvu Srbije - Kajak klub Sombor\nDebi Kluba na prvenstvu Srbije\nBy Zoran Istorijat Takmičenja 3. Septembra 2018.\nBeograd i Savsko jezero su prethodnog vikenda bili domaćini prvenstva Srbije u kajaku i kanuu u sprinterskim disciplinama za 2018. godinu. Od 30. avgusta do 2. septembra 600 takmičara iz 26 domaćih klubova takmičili su se za pojedinačna ali i ekipna odličja. Na programu je bila 161 trka u konkurenciji pionira, kadeta, juniora i seniora.\nKajak klub Sombor je uzeo svoje prvo učešće na prvenstvu Srbije. Njega je predstavljao takmičar Zoltan Ham u disciplinama K1 – 200 m i K1- 500 m.\nNakon uspešnih kvalifikacionih trka u subotu, Zoltan je izborio finala u obe discipline. Finalnu trku na deonici od 500 m izveslao je u vremenu od 1:45:232 čime je osvojio 8. mesto i time doneo prve bodove našem klubu.\nU neizvesnoj trci na 200 m Zoltanu je izmakla medalja u samom foto finišu, zauzeo je četvrtu poziciju iza svetskih šampiona Novakovića i Grujića, te Stefanovića. Nažalost ovom prilikom nije mogao okačiti odličje oko vrata, ali moramo istaći da je to izuzetan uspeh, jer je u trku za medalju ušao sa najboljim seniorima Srbije koji uzimaju odličja i na evropskim i svetskim šampionatima.\nPoredak finalne trke na 200 m:\nNovaković Marko, Kajak klub Zmaj vreme: 35.752\nStefanović Strahinja, Kajak klub Tarket vreme: 36.062\nGrujić Nebojša, Kajak klub Zorka vreme: 36.062\nHam Zoltan, Kajak klub Sombor vreme: 36.418\nNakon ovog prvenstva, čime je i okončana takmičarska sezona, svi u klubu možemo biti izuzetno zadovoljni. Ovi rezultati pokazuju da je Zoltan kvaliteno radio i da je na dobrom putu da sledeće sezone ostvari zacrtane ciljeve.\nDebitantsku sezonu u seniorskoj konkurenciji na prvenstvu Srbije, Kajak klub Sombor je završio na 14. mestu od ukupno 26 klubova, dok je u ukupnom plasmanu bio 19.


SAOPŠTENJE NBS: FUNKCIONERI NISU «NEDODIRLJIVI» – Balkanekspresrb.rs\nNBS NAGLAŠAVA DA JE DOMAĆA SUDSKA PRAKSA, NEZAVISNO OD ODREDABA ZAKONA O NARODNOJ BANCI SRBIJE I ODLUKE USTAVNOG SUDA, ISKRISTALISALA STAVOVE PREMA KOJIMA NE POSTOJI NEOGRANIČENA OBJEKTIVNA ODGOVORNOST DRŽAVNIH INSTITUCIJA ZA ŠTETU KOJA SE PROUZROKUJE TREĆIM LICIMA\nNARODNA banka ističe da Zakon o Narodnoj banci Srbije ne isključuje, niti je ikada isključivao odgovornost Narodne banke Srbije za štetu koja nastane u obavljanju njenih poslova, kako se to netačno i tendenciozno navodi u nekim medijima povodom objavljivanja odluke Ustavnog suda. Naprotiv, ova odgovornost Zakonom je uređena u skladu sa opšteprihvaćenim međunarodnim standardima centralnog bankarstva i prudencionog nadzora nad finansijskim institucijama. To znači da ni pre, ni nakon donošenja pomenute odluke Ustavnog suda nikada nije postojala dilema da li Narodna banka Srbije i njeni zaposleni treba da budu odgovorni za štetu koja eventualno nastane u obavljanju njenih poslova, već se razmatralo pitanje da li ta odgovornost može biti apsolutna, neograničena i objektivna, bez obzira na krivicu.\nNBS naglašava da je domaća sudska praksa, nezavisno od odredaba Zakona o Narodnoj banci Srbije i odluke Ustavnog suda, iskristalisala stavove prema kojima ne postoji neograničena objektivna odgovornost državnih institucija za štetu koja se prouzrokuje trećim licima.\nPotpuna neistina je i tvrdnja da je odlukom Ustavnog suda ukinut krivičnopravni imunitet pojedinih funkcionera Narodne banke Srbije, jer ni Zakon o Narodnoj banci Srbije, kao ni bilo koji drugi zakon u Republici Srbiji nikada nije ustanovljavao ne samo krivičnopravni, već ni građanskopravni imunitet funkcionera ili drugih zaposlenih u Narodnoj banci Srbije. Odluka Ustavnog suda nema nikakve veze ni sa krivično pravnim, niti s građansko pravnim imunitetom Narodne banke Srbije, pa se konstatacije da ona ukida „bezgrešnost“ funkcionera NBS, „nedodirljivost“ čelnika Narodne banke Srbije, „privilegije“ najviših funkcionera centralne banke, „potpunu amnestiju od odgovornosti“ mogu kvalifikovati ne samo kao netačne, već i kao zlonamerne.\nNetačna i proizvoljna je i tvrdnja da se odlukom Ustavnog suda štite obični građani od štete koju im pričini Narodna banka Srbije. Osnovni cilj zakonskih odredaba o odgovornosti supervizora nad finansijskim institucijama jeste da se pruži zaštita nadzornom telu od velikog broja sporova koje bi mogle pokrenuti finansijske institucije (npr. banke) koje su, po prirodi stvari, uvek nezadovoljne merama koje preduzima supervizor prema njima. Upravo se ovim standardom odgovornosti – koji je utvrdio Bazelski komitet za superviziju banaka i koji je prihvaćen i u uporednoj pravnoj praksi pre svega u zemljama EU – štite osigurani deponenti i drugi klijenti banke od štete koju bi im mogle pričiniti banke. Dovođenjem u pitanje ovih standarda, kako to čine pojedini mediji, zapravo se štite finansijske institucije od efikasne kontrole Narodne banke i samih građana.<\nGENERALNA OCENA MMF NAŠIH REFORMI JE U TOME ŠTO ON SMATRA DA PROCES PRIVATIZACIJE IDE PRESPORO. OČEKIVALO SE\nSAOPŠTENJE KABINETA PREDSEDNIKA: ŠTA SU TRAŽILI NOVINARI?\nBeogradske pijace platiće odštetu zbog rušenja zida u Starom Merkatoru


BIBLIOTEKA NAŠEG OKRUŽENJA - "Zаvičаjni rokenrol" u prijepoljskoj biblioteci\n"Zаvičаjni rokenrol" u prijepoljskoj biblioteci\nTemi zаvičаjnog rokenrolа bio je posvećen Okrugli sto zаvičаjnih odeljenjа koji je peti put po redu održаn u Biblioteci „Vuk Kаrаdžić“.\nPojedince, muzičke bendove koji su ostаvili trаg u svojim sredinаmа predstаvili su bibliotekаri zаvičаjnih odeljenjа iz - Nаrodne biblioteke Srbije, Krаgujevcа, Krаljevа, Novog Pаzаrа, Pljevаljа, Obrenovcа, Užicа, Stаre Pаzove, Prijepoljа. U periodu od šezdesetih godinа do dаnаs čаk i u mаnjim sredinаmа rok kulturа je imаlа svoje sledbenike. Po ugledu nа аmeričke i engleske bendove osnivаni su muzički sаstаvi koji su donosili drugаčiji zvuk, аli i drugаčiji sistem vrednosti koji je menjаo dotаdаšnji kulturni pejzаž. Nа skupu je bilo reči i o stvаrаocimа koji su izlаzili su iz okvirа lokаlne sredine i dаli doprinos rаzvoju jugoslovenske rok scene – poput krаgujevаčke grupe Smаk i Rаdomirа Mihаjlovićа Točkа, nezаobilаznih odrednicа u svаkoj enciklopediji jugoslovenskog rokа.\nZnаčаjаn doprinos rаdu skupа bilа je i prezentаcijа Drаgаnа Miloševićа iz Nаrodne biblioteke Srbije. On je predstаvio prvu beogrаdsku Gitаrijаdu iz 1966. godine kroz originаlne fotogrаfije iz legаtа Brаniborа Debeljkovićа koji je deo posebnih fondovа NBS.


Amel Tuka uručio novogodišnje paketiće u Mihatovićima, Snagovu, Vrbanjcima… - Portal 072info\nAmel Tuka uručio novogodišnje paketiće u Mihatovićima, Snagovu, Vrbanjcima…\nAutor teksta Redakcija 30. Decembra 2016. 30. Decembra 2016.\nBošnjačka zajednica kulture „Preporod“ Sjeverne Amerike realizirala je još jedan projekat podrške učenicima osnovih škola u Bosni i Hercegovini, kroz aktivnu suradnju sa građanima Bosne i Hercegovine u Sjedinjenim Američkim Državama i Kanadi. Projekat je baziran na intenciji da se učenicima i nastavnom osoblju u školama u Domovini, koje se susreću sa problemima u funkcioniranju, osiguraju kontinuirana pomoć i podrška. Finansijska sredstva za realizaciju projekta osigurana su kroz jednomjesečnu donatorsku akciju u Sjevernoj Americi. Projekat je u Bosni i Hercegovini, u partnerstvu sa Udruženjem za mir, obrazovanje i kreativnost BiH i Bosanskom medijskom grupom, proveden od 25. do 30. decembra u školama „Snagovo“ kod Zvornika, „Vrbanjci“ kod Kotor Varoši i „Podrinje“ Mihatovići kod Tuzle.\n-Projektom je obuhvaćeno 200 učenika za koje smo obezbijedili novogodišnje paketiće sa školskim priborom, hranom, igračkama… BZK „Preporod“ Sjeverne Amerike kontinuirano prati dešavanja vezana za probleme u obrazovanju, negiranje bosanskog jezika i borbu mališana i njihovih roditelja u Vrbanjcima za svoja prava. Mi želimo podržati tu borbu i poručiti da smo protiv bilo kakvih kršenja ljudskih prava. Djeca u Bosni i Hercegovini trebaju znati da imaju svoje vršnjake, Bošnjake, koji žive u Americi, a koji im žele pomoći i podijeliti teret sa kojim se suočavaju. Mi smo ovim projektom željeli razvijati jedan novi osjećaj pripadnosti kod djece, koji se rađa kada znaju da negdje daleko postoje sunarodnjaci, prijatelji koji misle na njih. Posebno nam je važno generacijsko povezivanje. Sa druge strane, naš cilj je da podržimo djecu u školama koje se susreću sa finansijskim problemima. Naše mogućnosti su ograničene, ali mi smo ovim putem ukazali na važnost obrazovanja i povezivanja, rekla je Senada Cvrk Pargan, predsjednica BZK „Preporod“ Sjeverne Amerike.\nSvim učenicima spomenutih škola osigurani su novogodišnji paketići koje su u posebno priređenim događajima djeci uručili bh. reprezentativac Amel Tuka, koji je specijalno doputovao iz Italije kako bi kako bi se družio sa djecom Mihatovića te podržao i ovu kampanju BZK “Preporod” Sjeverne Amerike sa kojim je već ostvario saradnju u Americi i Kadina Mazić, direktorica marketinga BZK „Preporod“ Sjeverne Amerike.\nPosljednje pripreme za novogodišnji koncert Dine Merlina\nLijepa gesta učenika Prve gimazije Zenica: Za Novu godinu posjetili korisnike Doma za stara lica


S međunarodne konferencije „Elektrane 2018”: Zapažena predavanja EPS-ovih stručnjaka – Радио Стил\nS međunarodne konferencije „Elektrane 2018”: Zapažena predavanja EPS-ovih stručnjaka\nPosted By: Radio Stil 13/12/2018\nOčuvanje životne sredine na primarnom je mestu društveno odgovornom preduzeću kakvo je „Elektroprivreda Srbije”, tema je koja se provukla kroz većinu izlaganja EPS-ovih stručnjaka\nNa međunarodnoj konferenciji „Elektrane 2018”, koja je održana na Zlatiboru od 5. do 8. novembra, veoma važno mesto na listi izlagača imali su stručnjaci „Elektroprivrede Srbije”. Želju da čuju koji su planovi i strategije najveće energetske kompanije na našim prostorima i pokretača srpske privrede imali su predstavnici kompanija sa kojima EPS sarađuje više decenija, profesori fakulteta, kao i kolege iz mnogih evropskih zemalja.\nJedno od najposećenijih izlaganja na ovogodišnjoj konferenciji, vezano za uticaj saobraćaja na životnu sredinu i smanjenje uticaja CO2 uvećanjem broja vozila na električni pogon, održao je Aleksandar Jakovljević, direktor Sektora za strategiju EPS-a.\n− Savremeni trendovi dovode u sve izraženiju međuzavisnost energetiku sa jedne i transport i saobraćaj s druge strane. Кlimatski paket EU iz 2014, sa ciljevima za 2020. godinu i pojačanim ciljevima za 2030, pa i najavu za 2050. godinu, sa neophodnih preko 80 odsto smanjenja emisije gasova staklene bašte, nameće velike i brze promene. U EU je oko 55 odsto emisije štetnih gasova iz izvora koji nisu vezani za energetiku i industriju, a četvrtina se odnosi na saobraćaj i transport. U Srbiji je saobraćaj izvor 12 odsto emisije gasova CO2. Elektrifikacija saobraćaja često se pominje kao rešenje za umanjenje štetnih efekata po životnu sredinu. Međutim, ključno pitanje je kako se dobija električna energija koja se koristi za punjenje vozila. Ukoliko se za snabdevanje vozila električnom energijom koristi struja dobijena iz termokapaciteta, efekat štetnosti po životnu sredinu može biti isti, pa i veći nego kod vozila s motorom sa unutrašnjim sagorevanjem. Samo isključivo, ili izrazito, snabdevanje elektromobila energijom iz obnovljivih izvora predstavlja punu primenu ideje da se elektrifikacijom saobraćaja može doći do značajnog smanjenja emisije CO2. Mnogi su načini kako države u svetu pomažu povećanje broja električnih vozila, od raznih subvencija, umanjenja poreza, olakšica pri registraciji, ulaska vozilom u delove grada koji nisu dozvoljeni vozilima na konvencionalni pogon, kretanje saobraćajnicama predviđenim za javni prevoz, besplatnog parkinga. Od presudnog značaja za povećanje primene električnih vozila je i infrastruktura. U zemljama Evropske unije već postoji veliki broj punjača za elektromobile. U našem regionu ova infrastruktura još nije dovoljno razvijena. U Srbiji je prodato 173 električna vozila i 255 hibridnih vozila, što u odnosu na broj putničkih vozila u Srbiji od skoro dva miliona deluje zanemarljivo, ali je svakako početak trenda izrazitog porasta broja električnih automobila koji postoji svuda u svetu, pa se može u određenoj meri očekivati i kod nas uz ispunjavanje neophodnih preduslova kao što su uspostavljanje regulative koja još ne postoji, proširenje infrastrukturne mreže i uz eventualni podsticaj države putem raznih olakšica.\nPovećanje broja električnih vozila ne mora da znači samo povećanje potrošnje električne energije i poteškoću za planiranje proizvodnje i eksploataciju distributivnog sistema; uz pametne sisteme kontrolisanog punjenja, električna vozila mogu da služe i za skladištenje viškova proizvedene električne energije kada je ima i balansiranje u elektroenergetskom sistemu – rekao je Jakovljević.\nTema koja je povezana s prethodnom, a koja je privukla veliku pažnju, jeste izgradnja vetroparka snage 66 megavata na odlagalištu pepela i šljake kostolačke termoelektrane. Projekat od državnog značaja jedan je od ključnih u srpskoj energetici i EPS-ov jedini izvor zelene energije iz vetra.\nO nedavno završenoj revitalizaciji i remontu bloka A4, koji je proslavio 40 godina rada, čija je snaga uvećana na 332 megavata, a radni vek produžen na naredne četiri decenije, govorio je Nenad Đorđević, glavni inženjer Sektora održavanja TENT A.\n− Poslednji kapitalni remont bloka A4 urađen je 2007. i obezbedio je stabilan rad bloka proteklih 11 godina. Blok A4 prvi put je sinhronizovan na mrežu u junu 1978. godine i već 40 godina jedan je od najpouzdanijih blokova obrenovačke termoelektrane. Osim zamene istrošenih delova bloka i uvećanja snage, cilj i izazov je bio povećanje energetske efikasnosti i zaštita životne sredine. Pod smanjenjem negativnih uticaja na životnu sredinu misli se na smanjenje azotnih oksida ispod 200 miligrama po metru kubnom. Кompletan projekat je radi lakšeg rukovanja podeljen na devet lotova, i to: cevni sistem kotla, turbinsko postrojenje, generator i elektroenergetsko postrojenje, standardni remont, građevinski radovi, izmena, poboljšanje i modernizacija upravljačkog sistema, LEX mere, elektrofilter, komišening. Radove po strogim normama su izvodile, uz stručnjake iz TENT-a, mnoge renomirane domaće i svetske kompanije – rekao je Đorđević.\nOčuvanje životne sredine na primarnom je mestu društveno odgovornom preduzeću kakvo je „Elektroprivreda Srbije”. Prvenstveno s tim ciljem, a onda i zbog ispunjavanja strogih zahteva Evropske unije, pristupilo se izgradnji postrojenja za odsumporavanje dimnih gasova.\n− Odsumporavanje u najvećoj srpskoj elektrani važan je projekat koji EPS stavlja na listu najrazvijenijih energetskih kompanija u Evropi. Projekat obuhvata odsumporavanja na termoelektrani ?Nikola Tesla?, na blokovima od A3 do A6. U procesu odsumporavanja jedini nusproizvod koji nastaje je gips, koji se dalje može koristiti u industriji ili se odlagati na pepelište i na taj način sprečiti razvejavanje. Poštovanje odredbi potpisanog ugovora energetske zajednice jugoistočne Evrope i zakona Srbije o zaštiti vazduha ima za krajnji cilj smanjenje sumpor-dioksida ispod 200 miligrama po metru kubnom. Veliku podršku na ovom projektu imamo od vlade Japana – agencija za međunarodnu saradnju Japana i EPS potpisali su ugovor o pozajmici 28 milijardi jena na 15 godina sa pet godina grejs perioda – naveo je Svetozar Dobrašinović, rukovodilac projekta odsumporavanja, pre detaljnog izlaganja o zahvatima urađenim na termopostrojenju.\nElektromobili su svetski trend\nPovećanje prodaje električnih vozila u svetu je veliko, u nekim zemljama i preko 100 odsto. Oko 750.000 novih vozila prodato je prošle godine. Do 2030. godine na putevima po svetu biće između 120 i 200 miliona vozila koja se pokreću električnom energijom.


OSJEĆAJ SJAJNIJI OD SVIH MEDALJA\nNosilac bogojavljenskog krsta koji je episkop zahumsko hercegovački i primorski Grigorije bacio u osveštanu rijeku Trebišnjicu, ove je godine Nikola Lješković (25) kome je ovo drugi put da pobjeđuje u bogojavljenskom plivanju, a deveto po redu plivanje za osveštanim krstom.\n„Osjećaj se ne može opisati riječima, jednostanvo je sjajno, sjajnije od svih mojih medalja koje sam kao član Plivačkog vaterpolo kluba „Leotar“ do sada osvajao“, rekao je okupljenim novinarima Nikola koji tvrdi da će i ubuduće, dok god to bude mogao, nastaviti plivati za bogojavljenskim krstom.\nMeđu pedesetak plivača za bogojavljenskim krstom jedina žena je bila tridesetogodišnja karatistkinja iz Trebinja Dragica Drapić koja kaže da se dugo bavila mišlju da učestvuje u ovom plivanju, ali je čekala pogodan momenat.\n„Moj brat odavno pliva za bogojavljenskim krstom, već godinama, ali ove godine on neće učestvovati, pa se meni učinilo da je ovo baš taj pravi momenat da plivam umjesto njega“, kaže Dragica.\nNajstariji učesnik plivanja za bogojavljenskim krstom je i ove godine Dragan Bodiroga (61) koji na ovoj manifestaciji učestvuje od 2012. godine, pa je jednom i bolestan plivao u hladnoj Trebišnjici.\n„Ja sam vjernik i ovdje me dovodi isključivo ljubav prema bogu, jer mi je jedino važno da preplivam rijeku. Znam da se ne mogu takmičiti sa ovim momcima koji su mlađi od mene po 40 ili više godina, ali mi je cilj samo da doplivam do druge obale“, kazao je Dragan.\nNajmlađi na ovogodišnjem bogojavljenskom plivanju bio je Dimitrije Škrivan koji ima samo 13 godina i koji ove godine pliva po drugi put, jer je plivao i prošle godine, ali je ovo tek početak, a pred njim su još brojne godine učešća na ovoj manifestaciji koju, kako kaže, neće propuštati.\n„I prošle sam godine bio najmlađi plivač, a osjećaj je i ove kao i prošle godine bio izvanredan. Važno je da nisam doplivao zadnji“, rekao je Dimitrije.\nPrije plivanja za Bogojavljenski krst na kome je ove godine učestvovalo oko 50 plivača, u Sabornom hramu Svetog Preobraženja Gospodnjeg u Trebinju je vladika Grigorije, uz sasluženje sveštenstva, služio Svetu arhijerejsku liturgiju, poručivši da je i “život u Crkvi jedno preplivavanje rijeke sa obale na obalu”.\nOve je godine plivanje za bogojavljenskim krstom po prvi put organizovano i na Bilećkom jezeru, a plivalo se i u Mostaru, na Neretvi…


Dinaru se crno piše\nKurir\t28.11.2008 16:27\nEvro bi za Novu godinu mogao da vredi čak 100 dinara. Zbog svetske krize, gastarbajteri će u decembru doneti manje deviza nego inače\nDinar je nastavio da klizi u ponor, a prema procenama ekonomista, kurs bi do Nove godine mogao da ode do 100 dinara za evro. Po indikativnom srednjem kursu, evro danas vredi 89,2 dinara, što je oko 14 dinara više u odnosu na kurs od pre dva meseca.\nEkonomista Nikola Tasić kaže da se, kako sada stvari stoje, teško može očekivati pad deviznog kursa do kraja godine.\n- Naprotiv, porast kursa bi se mogao intenzivirati. Da li će se to i desiti, zavisi prevashodno od ponašanja NBS. Ukoliko ne dođe do drastičnih promena koje su van moći svih bitnih činilaca, monetarnom odboru će biti potreban čarobni štapić da nam za Novu godinu ne pokloni kurs od 100 dinara - kaže on.\nPrema njegovim rečima, veliki broj faktora ukazuje na dalje slabljenje dinara u kratkom roku.\n- Prvo, decembar tradicionalno karakterišu visok uvoz i nizak izvoz, pa će po ovom osnovu preduzeća potraživati veći iznos deviza. Drugo, evrozona je u recesiji. Sa jedne strane, smanjenje pritiska na devizni kurs tokom decembra, zbog doznaka i dolaska naših ljudi iz inostranstva za vreme praznika ove godine, možda izostane. Razlog ovome je svetska recesija, koja ukazuje da je deviza koje će oni doneti manje nego inače. Sa druge strane, srpski izvoznici će manje izvoziti i doneti manje deviza, jer su njihovi dosadašnji kupci pogođeni recesijom. Zatim, postoji jaka tražnja za devizama u finansijskom sektoru, jer se banke razdužuju u inostranstvu, a da stvar bude gora, ova tendencija se može nastaviti jer se i ročnost stranog duga banaka znatno smanjila. I poslednji faktor je to što neizvesnost u zemlji raste, kako zbog sve lošijih uslova poslovanja na svetskom tržištu, tako i zbog neodgovorne domaće fiskalne i monetarne politike - naglašava Tasić.\nGoran Nikolić, saradnik u Privrednoj komori Srbije, smatra da evro neće otići na 100 dinara do kraja godine.\n- Situacija nije dramatična jer NBS ima velike devizne rezerve i može da održi stabilnost dinara. Mere NBS imaju za cilj da spreče klizanje dinara i narušavanje makroekonomske stabilnosti, pre svega zaustavljanje veće inflacije. O tome da li NBS treba da interveniše, ne treba ni govoriti jer, da nije reagovala, kurs bi sigurno otišao preko 100 dinara - kaže Nikolić.\nOn smatra da nas u narednom periodu može očekivati slična situacija, i to sve dok se ne oporavi evropsko kreditno tržište. Prema nekim optimističnim prognozama, to bi se moglo desiti u drugoj polovini naredne godine. Prema njegovim rečima, na stabilniji dinar u narednom periodu mogli bi uticati priliv od privatizacije i krediti svetske i evropske banke.


pink.rs | Mihajlović: Početak gradnje prvih stanova za sektor bezbednosti krajem avgusta\nMinistarka građevinarstva, saobraćaja i infrastrukture Zorana Mihajlović izjavila je danas da izgradnja stanova za pripadnike snaga bezbednosti može da počne već krajem avgusta u tri grada - Kraljevo, Vranje i Niš.\nOna je obrazlažući Predlog zakona o posebnim uslovima za realizaciju projekta izgradnje stanova za pripadnike snaga bezbednosti u Skupštini Srbije rekla da oko 30.000 ljudi koji rade u snagama bezbednosti nemaju rešeno stambeno pitanje, a da se njih 18.905 u anketi izjasnilo da su zainteresovani za stanove.\n- S druge strane, na taj način utičemo na rast BDP - rekla je Mihajlović.\nPredlogom zakona je propisano da prodajna cena ovih stanova neće biti veća od 500 evra po kvadratu, kao i način na koji će stanovi biti prodavani.\nKako je rekla, za gradnju prvih 1.578 stanova u Beogradu, Nišu, Novom Sadu, Kraljevu, Vranju i Kragujevcu biće izdvojeno 64 miliona evra.\nMihajlović je dodala i da je u završnoj fazi izgradnja oglednog stana, koji se gradi po svim ekološkim i drugim standardima. Kako je rekla, sve će biti rađeno od domaćeg materijala, a usvojena je i lista domaćih proizvođača koji će moći da učestvuju u projektima.\nOna je rekla da Predlog zakona o postupku upisa u katastar nepokretnosti kao najznačajniju novinu predviđa da ubuduće građani i privreda neće morati da obilaze nekoliko šaltera i institucija da bi upisali imovinu u katastar, već će sve to raditi na jednom mestu - kod notara.\nNotari će, kako se navodi, imati izvode iz katastra nepokretnosti, oni će zaključivati ugovore, umesto građana će prosleđivati katastru imovinu na upis, kao i opštinskoj administraciji i Poreskoj upravi.\nMihajlović je rekla i da Predlog zakona o izmenama i dopunama Zakona o bezbednosti saobraćaja na putevima predviđa da maksimalna brzina na autoputevima u Srbiji bude povećana sa 120 na 130 kilometara na sat, koliko je u velikom broju zemalja EU i u regionu.\nZakonom se uvode nove i strože kazne za prekršioce ovog zakona, kao što je obavezna novčana kazna za nasilničku vožnju.\nKako je rečeno, Predlogom zakona o putevima uređuje se svojina nad javnim putevima i njihova evidencija u javnim knjigama, što je važno za nesmetano izvođenje radova na održavanju i rehabilitaciji. Biće precizirano ko je tačno nadležan za održavanje kojih puteva u Srbiji, Vojvodini i nekategorisanih puteva.\nPredlog zakona o izmenama i dopunama Zakona o prevozu tereta u drumskom saobraćaju predviđa usklađivanje sa Zakonom o inspekcijskom nadžoru, što će doprineti efikasnijoj borbi protiv sive ekonomije i zaštititi prevoznike koji zakonito posluju, posebno mala i srednja preduzeća koja su danas u "sivoj zoni", a koja su procenjena na 100 miliona evra, vrate u legalne tokove i time uveća prihod budžeta.\nPredlog zakona o izmenama i dopunama Zakona o prevozu putnika u drumskom saobraćaju preciznije reguliše izdavanja sertifikata o profesionalnoj osposobljenosti, kao i uslova za izmenu redova vožnji. Predviđa i veće kazne za prekršioce i jasna ovlašćenja inspekcija u cilju kontrole inostranih prevoznika.\nKao važnu novinu, Predlog zakona o železnici uvodi odredbu po kojoj će ubuduće oštećenje i krađa železničke infrastrukture koja predstavlja rizik po bezbednost saobraćaja biti sankcionisane kao krivično delo.\nPredlog zakona o bezbednosti u železničkom saobraćaju ima za cilj dodatno povećanje bezbednosti železničkog saobraćaja, smanjenja broja nezgoda i veću konkurentnost. Redovna provera stručne osposobljenosti železničkih radnika sprovodiće se na dve godine umesto na četiri kao do sada i preciznije se uređuje ko može da osposobljava železničke radnike.\nPredlog zakona o interoperabilnosti železničkog Sistema omogućava da se vozovi iz Srbije i kroz Srbiju nesmetano kreću po celoj Evropi, bez zadržavanja na granicama zbog zamene lokomotiva i voznog osoblja.\nOčekuje se da smanjenju sive ekonomije doprinese i Predlog zakona o izmenama i dopunama Zakona o plovidbi i lukama na unutrašnjim vodama, koji propisuje ;rok od šest godina da sve nelegalne šljunkare (njih 150) budu premeštene na zvanična lučka područja na Savi, Dunavu i Tisi. Očekivani efekti ovog zakona su da prihodi po osnovu lučkih taksi i lučkih naknada za pretovar šljunka i peska iznose oko 2,2 miliona evra godišnje.\nPredlogom zakona o izmenama i dopunama Zakona o posredovanju u prometu i zakupu nepokretnosti uvodi obaveza da osnivači, vlasnici i oni koji vode poslove zakupa i prometa nekretnina nisu osuđivani, između ostalog i za mito, prevaru i krivična dela terorizma i organizovanog kriminala, pranje novca i finansiranje terorizma i terorističkih akata.\nUvodi se centralna evidencija stvarnih vlasnika pravnih lica u Srbiji, što je predviđeno Predlogom zakona o Centralnoj evidenciji stvarnih vlasnika. Kao "stvarni vlasnik" biće registovana sva fizička lica koja na bilo koji način imaju 25 odsto ili više vlasništva u nekoj firmi, koja istinski imaju preovlađujući uticaj na vođenje poslova ili koja obezbeđuju novac za poslovanje firmi.\nPredlog zakona o dopunama Zakona o ograničavanju raspolaganja imovinom u cilju sprečavanja terorizma u zakon se uvode sakncije za širenje oružja za masovno uništenje. Sankcije po ovom zakonu neće se odnositi samo na pojedince, već i na članove porodica lica koja se bave finansiranjem terorizma i širenjem oružja za masovno uništenje.\nMeđu ovim zakonima su i potvrde međunarodnih konvencija i sporazumi sa Moldavijom, BiH, Marokom i Tunisom o međunarodnom saobraćaju.


Berlin želi plave šlemove u Ukrajini do marta\nUkrajinski šef diplomatije Pavlo Klimkin sa nemačkim kolegom Zigmarom Gabrijelom u Kijevu\nBerlin želi da sporazum o raspoređivanju plavih šlemova na istoku Ukrajine bude postignut pre ruskih predsedničkih izbora u martu, rekao je danas u Kijevu nemački ministar spoljnih poslova Zigmar Gabrijel.\n"Želeo bih da čvrsto primirje ne zavisi od izbora u Rusiji i nadam se da ćemo usvojiti realističan mandat (...) za misiju UN pre ruskih izbora", izjavio je Gabrijel.\nPrema njegovim rečima, ta misija mora biti "dobro naoružana" i rasporedjena "u celoj zoni sukoba a ne samo na liniji fronta". Nemačka je jedan od sponzora mirovnog procesa za Ukrajinu, a podržava pozicije Kijeva i SAD.\nMinistar spoljnih poslova Ukrajine i nekadašnji ambasador te zemlje u Berlinu Pavlo Klimkin izjavio je da bi Rusija mogla da organizuje "vojne provokacije" s približavanjem izbora.\nRusija je predložila rezoluciju o rasporedjivanju misije na istoku Ukrajine ali ona nije prihvaćena.\nNasuprot predlogu Moskve, Kijev želi plave šlemove na celom području sukoba, a posebno na granici s Rusijom da bi se, prema ukrajinskim vlastima, sprečio ulazak u Ukrajinu oružja i naoružanih Rusa.\nU sukobu ukrajinskih snaga bezbednosti i proruskih pobunjenika u Donbasu poginulo je više od 10.000 ljudi.


Izvor: JUGpress.com, 21.Jan.2022, 18:47\nPasterov zavod u Nišu, jedna od najstarijih zdravstvenih ustanova ne samo u Srbiji nego na Balkanu, dobiće novi krov. Radovi na zameni starog krova i postavljanju novog su u toku, a završetak radova zavisi u najvećoj meri od vremenskih uslovi koji diktiraju tempo radova.\n„Zgrada Pasterovog zavoda je pod zaštitom države, te se svi radovi restauracije planiraju i sprovode uz nadzor Zavoda za zaštitu spomenika kulture Niš. Rekonstrukcija Pasterovog zavoda započeta >> Pročitaj celu vest na sajtu JUGpress.com << je 2020. godine zamenom instalacija starog grejanja. Početkom oktobra 2021. godine započela je zamena krova, koja je u toku i čiji je završetak vezan za aktuelne vremenske uslove“, kaže direktor Instituta za javno zdravlje Niš profesor dr Midrag Stojanović.\nZgrada Pasterovog zavoda u Nišu je nastala 1900. odine i u njoj je bila smeštena prva i jedina zdravstvena ustanova u oblasti preventivne medicine u tadašnjoj Srbiji, a to je i ostala sve do završetka Prvog svetskog rata. Izgradnja objekta je započela tokom leta 1899. godine na zemljištu koje je obezbedila niška opština, a građevinski radovi su završeni već aprila 1900. godine. Arhitektonski projekat zgrade urađen je u inžinjerijsko-tehničkom odeljenju Vojnog ministarstva po idejnoj skici dr Mihajla Milojevića.\nRekonstrukcija Pasterovog zavoda u Nišu\nIzvor: JuznaSrbija.info, 21.Jan.2022\nJedna od najstarijih zdravstvenih ustanova Pasterov zavod u Nišu, ne samo u Srbiji nego i na Balkanu, dobiće novi krov. Radovi na zameni starog krova i postavljanju novog su u toku, a završetak radova zavisi u najvećoj meri od vremenskih uslovi koji diktiraju tempo radova..."Zgrada niškog Pasterovog...


OradiO: Priča o prvom novosadskom skvotu | Autonomija\nOradiO: Priča o prvom novosadskom skvotu\nDruštveni centar u Kineskoj četvrti\nIdeja da se „skvotuje“ Novi Sad provlačila se kroz generacije, kroz neformalne i formalne organizacije, od usta do usta, do dokumentarnih filmova i inicijativa. Novi Sad je oduvek bio grad kulture, a njegovi umetnici i kreativci uvek su bili oni koji će pokretati sve nova i nova društvena pitanja i dileme, ne dopuštajući građanima da se uspavaju i pristanu na „mentalno lenčarenje“.\nTako je bilo i tog 22. decembra 2011. godine, kada je približno 200 pojedinaca i članova različitih udruženja građana iz Novog Sada provalilo u zgradu jedne prazne kasarne, pod nazivom „Arčibald Rajs“ u širem centru grada, s ciljem da je pretvore u skvot, odnosno dom nevladinih organizacija, umetnika, stvaralaca, kreativaca, i da u njoj stvore prostor za mlade i njihovo društveno delovanje. Iako za to nisu dobili dozvolu od vojske, oni su u kasarnu „Arčibald Rajs“, provalili oko 12.30 i započeli akciju „velikog spremanja“.\nNa licu mesta bilo je mnogo novinarskih ekipa pa je događaj zabeležen, a mladi su sa metlama u rukama objašnjavali novinarima da „velikim spremanjem“ žele da pokažu kako će kasarna izgledati ako jednog dana bude predata na korišćenje onima koji će o njoj brinuti i koji će od nje napraviti korisnu stvar. Slali su apele da kasarna, nakon ukidanja obaveznog služenja vojnog roka u Srbiji, pet godina stoji prazna te da predstavlja kulturno-istorijski spomenik sagrađen 1894. godine, i ne sme biti prodata u komercijalne svrhe. Zatražili su od gradskih vlasti da 7.293 kvadratnih metara kasarne prevedu u gradsko vlasništvo i da je daju na korišćenje nevladinim organizacijama, po ugledu na isti model u pojedinim susednim i evropskim državama. Primera ima vrlo blizu, u Hrvatskoj i Sloveniji, gde već godinama funkcionišu Metelkova i Rojc.\nTe 2011. godine u Novom Sadu se rodila nova inicijativa za Društveni centar, koja je predstavljala pokret više udruženja građana i pojedinaca nastao kao reakcija na problem nedostatka prostora za nezavisne društvene, sportske, obrazovne i kulturne aktivnosti. Mladima su se pridružili i volonteri iz Šida, Zrenjanina, Beograda, Bačkog Petrovca i zemalja regiona, kao i neki proslavljeni umetnici iz Novog Sada među kojima i Slobodan Tišma. Skvot je bio aktivan od 22. decembra 2011. do 13. januara 2012. godine, kada su ih u ranim jutarnjim časovima pripadnici vojne i civilne policije izveli i zabranili im povratak, a zatim su zaključali kapiju objekta, napravili kordon na ulazu i postavili znak na kojem piše „Ovo je vojni objekat. Zabranjen ulaz“.\nTokom tri nedelje boravka u kasarni mladi su organizovali 18 edukativnih radionica, 12 koncerata, devet tribina i okruglih stolova, šest filmskih programa, tri izložbe, pet književnih večeri, pet performansa i 17 sportsko-rekreativnih sadržaja, kao i humanitarne akcije, radne akcije čišćenja i sređivanja objekata i kuvanje zajedničkih obroka koji su, kao i sve ostale akcije, bili besplatni za sve građane. Iako je inicijativa dobila i zvaničnu podršku grada i njenih čelnika, kasarna je i danas prazna.\nMeđutim, mladi koji su se tada okupili oko ideje da Novi Sad dobije svoj prvi društveni skvot, nisu odustali. Nakon što su sklonili sa strane razočaranje u nadležne, pronašli su novi prostor, koji funkcioniše i danas i nosi sa sobom drugačiju energiju od bilo kojeg drugog mesta za okupljanje mladih u Novom Sadu. Posebno u letnjim mesecima, Društveni centar se u svojim „novim“ prostorijama, sada skvotovanim u delu grada Kineska četvrt, bavi aktivističkim radom, ukazujući i dalje na loše strane društva i nebrigu o mladima i njihovoj budućnosti. Gotovo svakodnevno su na programu besplatne filmske projekcije, promocije angažovane literature, stripova i naravno muzika, koncerti i gostovanja bendova iz zemlje, ali i celog regiona i Evrope.\nDeo grada u kojem se skvot sada nalazi odvojen je od stambenih naselja velikim parkom sa jedne strane i Dunavom sa druge, pa se tako rodio novi san novosadske mladeži, da ova gotovo industrijska zona, sa mnoštvom hala, magacina i napuštenih objekata, postane novi centar okupljanja, gde valjda konačno mladi više nikome neće smetati. U neposrednoj blizini Društvenog centra sada je još nekoliko hala pretvoreno u koncertne prostore. Tu su sada koncertni prostori Studentskog kulturnog centra Novog Sada, koji svoje potencijala ove godine predstavlja i na Exitovom Youth Fair-u 8. i 9. jula u centru grada, zatim kluba Quarter i Kompresor, kao i jedan od poznatijih hard rok okupljališta Novosađana „Route 66“. Sagrađen je i „Most prijateljstva“ preko kojeg je četvrt povezana sa parkom i skejt parkom, kako bi različite subkulture komunicirale i stvarale uslove za saradnju, realizaciju zajedničkih ideja.\nJedan od velikih prijatelja sadašnjeg Društvenog centra je i francuski bend Joke, koji je bio hedlajner i novosadskog Exit festival. Momci iz Joke-a i ove godine su u Novom Sadu u vreme festival i promovišu svoj novi album „Lavoblaster“, na nastupu u subotu 12. jula u DC-u. Publika će moći da čuje nove pesme ovog francuska rokenrol, brass, ska, hiphop benda. Naime, u dvorištu skvota biće organizovana promocija albuma koji je bend snimio u Africi, gde su i nastupali na nekoliko koncerata. Za Exit i DC publiku bend je pripremio i free download na sajtu Soundcloud. Ulaz na promociju u DC je besplatan, a podršku radu ovog društvenog projekta svi mogu dati u vidu dobrovoljnih donacija u samom skvotu. Tokom Exita je u planu i berza vinila, kao i druge aktivnosti svojstvene ovoj mladoj entuzijastičnoj ekipi.


PAUNIC IVAN - King Cup Amazing Game 27points against REAL MADRID\nIskusnom beku ovo neće biti prvi boravak u Megi pošto je prethodno deo sezone 2005/2006 proveo na pozajmici u ovom klubu, kao član Partizana. Paunić će priliku za ovosezonski debi imati 1. marta od 12 časova kada će Mega Bemaks dočekati Igokeu u Hali sportova Ranko Žeravica.\nMVP "PAUNIC IVAN " 25 Points 7 assists, 6 rebounds EUROCUP ALBA BERLIN 2016-2017 ROUND 6\n– Posle duge pauze nakon operacije srećan sam što ću zaigrati pred našom publikom i to u timu koji je sačinjen od mnogo talentovanih i perspektivnih igrača. Posebno mi je drago što će to biti u Megi, klubu u kome sam igrao i na početku moje seniorske karijere i koji je puno porastao od tada, o čemu najbolje govore velika imena koja su odatle potekla i izašla. Verujem da će moje igranje i iskustvo dosta značiti Megi u finišu borbe za opstanak u ABA ligi, a i meni da pokažem da sam opet na jako dobrom fizičkom nivou, izjavio je Paunić, a prenosi klupski sajt Mega Bemaksa.\nIVAN Pitbull PAUNIC destroyed BASKONIA 19 Points 2016/2017 season\nIvan Paunić je rođen 27. januara 1987. godine, visok je 195 centimetara i igra na poziciji beka. Seniorsku karijeru je započeo u Partizanu, a u bogatoj karijeri je pored Mege, nastupao za mnogo timova, kao što su Mornar (Crna Gora), Vojvodina, Ostende (Belgija), Aris (Grčka), Nižnji Novgorod (Rusija), Virtus Bolonja (Italija), Lagun Aro (Španija), Fuenlabrada (Španija), Astana (Kazahstan), Budućnost (Crna Gora), Tofaš (Turska) i Čemidor (Iran).\nIvan Paunic Highlights\nU reprezentativnoj karijeri je prvo u mlađim selekcijama osvojio tri zlatne medalje, da bi posle srebra i zlata sa Univerzitetskom selekcijom, osvojio drugo mesto sa A timom na Evrobasketu 2009. godine, a igrao je za Srbiju i na Svetskom šampionatu 2010. godine i Evrobasketu 2011.\nMega je posle 19 od 22 kola u ABA ligi na pretposlednjem, 11. mestu, sa učinkom 5-14, od čega je lošije samo 4-15 koliko ima Zadar. U tri preostala kola, ekipa trenera Dejana Milojevića će, ojačana Paunićem, igrati protiv Igokee, gostovati Partizanu, pa ugostiti Mornar. Težak izazov je pred Megom, imajući u vidu da i Igokea donekle strahuje za opstanak (ima učinak 7-12), dok je Partizan prvi (15-4), a Mornar trenutno peti, ali sa istim učinkom (12-7) kao trećeplasirana Crvena zvezda i četvrtoplasirana Cedevita Olimpija, timovi koji pretenduju na plasman među četiri najbolja, time i borbu za titulu i plasman u Evroligu.


PRIVREDNICI TRAŽE HITNE REFORME: Racionalizovati javni sektor, smanjiti poreze i doprinose na zarade, ukinuti porez na minimalnu zaradu i izboriti se protiv sive ekonomije\nPrivrednici traže od nove vlade hitnu reformu javnog sektora, jer glomazna i skupa birokratija guši njihovo poslovanje, izjavio je Tanjugu direktor Unije poslodavaca Srbije, Dragoljub Rajić.\nTo je, prema anketi malih, srednjih i velikih preduzeća prvi prioritet za novu vladu iz "ugla privrede".\n"Privrednici smatraju da ono što država može da uradi za njih jeste da konačno počne da smanjuje administraciju i birokratiju, koja je tolika da guši poslovanje a posebno u poslednjih četri-pet godina, jer oduzima mnogo vremena i košta privredu", rekao je on.\n"A minimalna zarada, kao u drugim evropskim zemljama, treba potpuno da bude oslobođena poreza i doprinosa.\nTakođe, minimalna zarada zakonom treba da se ograniči da može da se isplaćuje samo godinu dana, i to u slučajevima kada firma ima finansijske probleme odnosno smanjene prihode", kaže Rajić.\n"Država treba da smanji poreze i doprinose na zarade a firmama koje su početnici u poslovanju u prvih godinu-dve da smanji opterećenja, na primer, da ih oslobodi plaćanja nekih doprinosa", rekao je direktor UPS - a.\n"Zajedno sa stimulativnim merama treba pooštriti i kazne i uvesti da svaki pojedinac koji je uhvaćen da ilegalno trguje odgovara svom svojom imovinom", naveo je Rajić, i dodao da su te kazne veoma oštre u drugim evropskim zemljama.\nNOVE GENERACIJE BI TREBALO VASPITAVATI TAKO DA "SVAKO KO IMA VEĆU PLATU TREBA DA ODVAJA NEKI NOVAC, A SVAKO ĆE IMATI MINIMALNU GARANTOVANU PENZIJU"\nTo bi, ocenjuje on, dovelo do toga da država smanji doprinose na rad poslodavcima, a istovremeno bi dovelo do novog zapošljavanja, pa bi se i zdravstveni i penzioni fond lakše punili.\n"To je i rešenje za ovu tešku ekonomsku i socijalnu situaciji i država mora da primeni taj recept umesto političkih kompromisa zbog kojih živimo loše", naglasio je Rajić.


Projekat EU za jačanje kapaciteta Državne revizorske institucije | Državna revizorska institucija\nDržavna revizorska institucija obeležila je danas početak dvogodišnjeg tvining projekta „Jačanje kapaciteta Državne revizorske institucije“ koji Evropska unija finansira sa 1,4 miliona evra. Cilj projekta, koji će Institucija realizovati u saradnji sa Revizorskim sudom Holandije, Kancelarijom generalnog revizora Velike Britanije i Računskim sudom Slovenije, je povećanje odgovornosti i efektivno upravljanje javnim sredstvima, kao i jačanje Državne revizorske institucije. Otvarajući svečanost u Narodnoj skupštini Radoslav Sretenović, predsednik Državne revizorske institucije je naglasio da od tvining projekta očekuje da bude uspešno sredstvo za prenošenje znanja. Projekat će nam pomoći da svoje nadležnosti obavljamo u skladu sa međunarodnim i evropskim stndardima i najboljim praksama revizije. Jačanjem kapaciteta Državne revizorske institucije, ojačaćemo naše veštine, znanja i način rada, kako bi Institucija bila još uspešnija, rekao je Sretenović. On je dodao da je strateško opredeljenje Institucije da kvalitet revizije bude najviši prioritet.\nVensan Dežer, šef Delegacije Evropske unije je istakao da je jedan od najznačajnijih rezultata projekta povećanje vidljivost svih aktivnosti Državne revizorske institucije, kako bi građani ojačali poverenje u rad ove ključne Institucije. On je dodao da eksterna revizija donosi društvu brojne koristi, kao što je povećanje odgovornosti nadležnih u vezi sa trošenjem javnih sredstava, transparentnost njihovog trošenja, borba protiv korupcije. Međutim, po njegovim rečima, da bi Državna revizorska institucija doprinela boljem funkcionisanju države, potrebno je da bude finansijski nezavisna, da ima odgovarajući prostor i kadrove, kao i da dobija podršku od Parlamenta, Vlade, drugih nezavisnih institucija i građana.\nLaurent Lui Stokvis, ambasador Holandije u Republici Srbiji je naglasio da je za Revizorski sud Holandije velika čast da učestvuje u sprovođenju projekta, jer je Državna revizorska institucija stekla veliki kredibilitet za kratko vreme. Smatram da će kombinovano iskustvo tokom realizacije projekta podići nivo usluga i učinka Državne revizorske institucije, istakao je Stokvis. On je podsetio da Revizorski sud Holandije ima tradiciju dugu skoro 200 godina.\nU uvodnom delu svečanosti govorio je i Majkl Devenport, ambasador Velike Britanije, koja je mlađi partner u tviningu. On je naglasio da je Državna revizorska institucija jedan od stubova demokratije. Po njegovim rečima, Velika Britanija ima naročito značajno iskustvo u reviziji finansijskih izveštaja i da će pomoći izradu priručnika i obuci kadrova.\nVođa projekta Andre van Omeren iz Revizorskog suda Holandije je rekao da je njegova Institucija privilegovana zbog izbora, jer Državna revizorska institucija iz godine u godinu znatno proširuje obim revizija, povećava broj subjekata, daje sve brojnije i temeljnije preporuke. Državna revizorska institucija se veoma brzo razvila i za kratko vreme je postigla napredak koji nije do sada viđen. Mi ćemo je odvesti još dalje, poručio je van Omeren.. On je najavio novi koncept revizije koji će Državna revizorska institucija razviti uz podršku revizorskog suda Holandije, a to je revizija svrsishodnosti.\nStalni savetnik za tvining, koji će za vreme sprovođenja projekta boraviti u Državnoj revizorskoj instituciji, je Brord van Vesting.\nPrenosom znanja, iskustva i veština stručnjaka iz VRI država članica EU, biće unapređeni kapaciteti i kvalitet revizije Državne revizorske institucije. Projekat će obuhvatiti obuku, odnosno razvoj finansijske revizije i revizije pravilnosti poslovanja, kao i uvođenje novog koncepta – revizije svrsishodnosti. Rezultat dvogodišnje institucije biće i dva metodološka priručnika – za finansijsku reviziju i reviziju svrsishodnosti. Tokom implementacije projekta koristiće se najnoviji Međunarodni standardi vrhovnih revizorskih institucija koje je donela Međunarodna organizacija vrhovnih revizorskih institucija (INTOSAI), kao i njenog ogranka u Evropi (EUROSAI).\nPodršku Državnoj revizorskoj instituciji na današnjoj svečanosti dali su i Odbor za finansije, republički budžet i kontrolu trošenja javnih sredstava, Kancelarija za evropske integracije, Poverenik za informacije od javnog značaja i zaštitu podataka o ličnosti, Zaštitnik građana, Poverenik za zaštitu ravnopravnosti, Agencija za borbu protiv korupcije, Uprava za javne nabavke, Kancelarija za saradnju sa civilnim društvom, UNDP, USAID, Misija OEBS.


Milovan Vesnić šampion TCR Istočne Evrope - Radio Luna\nPočetna Zlatiborski okrug Sport Milovan Vesnić šampion TCR Istočne Evrope\nZlatiborski okrugSportSrbija i region\nMilovan Vesnić šampion TCR Istočne Evrope\nMilovan Vesnić srpski automobilista sinoć je zvanično proglašen prvim šampionom TCR Istočne Evrope i najboljim takmičarem Šampionata Austrije na kružnim stazama. Svečanost je održana u Beču, a nagradu su uručili sportski direktor TCR Istočna Evropa Rainer Werner i predsednik austrijskog saveza Harald Hertz.\n,,Posle osvojenog Centralnoevropskog kupa u TCR kategoriji došlo je i priznanje za osvojeno TCR Istočna Evropa takmičenje. Zadovoljan sam svojim rezultatom, a posebno mi je drago što je moj tim osvojio prvo mesto. Ovo je velika obaveza za mene i moju ekipu da i u narednoj sezoni radimo na istom nivou i trudimo se da ponovimo ovaj rezultat” izjavio je Vesnić\nTakodje, rekao je da mu je drago što je drugi put uspeo da osvoji Šampionat Austrije na kružnim stazama: „Nisam oćekivao ovu nagradu, jer sam se više bazirao na šampionate Centralne Evrope i Istočne Evrope, ali mi je i ona došla kao šlag na tortu“, naveo je Vesnić.\nMihajlović: Srbija može da bude među prvih deset zemalja u svetu po uslovima za poslovanje


Univerzitet u Beogradu će se pozabaviti doktoratom Siniše Malog | SEEbiz.eu\nUniverzitet u Beogradu će se pozabaviti doktoratom Siniše Malog\nObjavljeno: 06.07.2016 / 12:24\nAutor: SEEbiz / N1 info / Danas\nBEOGRAD - Univerzitet u Beogradu isteraće do kraja slučaj osporenog doktorata gradonačelnika Beograda Siniše Malog, koji je tezu odbranio na Fakultetu organizacionih nauka (FON), objavio je list "Danas".\nKako je tom listu rečeno na Univerzitetu, set propisa, među kojima je i Pravilnik o postupku utvrđivanja neakademskog ponašanja u izradi pisanih radova trenutno je u tehničkoj redakciji i očekuje se da bude objavljen u narednom broju Univerzitetskog glasnika, najverovatnije pre letnje pauze.\n"Do odlaska na godišnji odmor biće održana još jedna sednica Senata Univerziteta i Rektorski kolegijum, na kojem će se razgovarati i kako da se nastavi zapčeta procedura ispitivanja originalnosti doktorata gradonačelnika Beograda Siniše Malog", objavio je list.\nKako se dodaje, Univerzitet, međutim, zbog letnje pauze neće stići pre jeseni da pošalje zahtev FON-u, gde je Mali stekao doktorsku diplomu, da u skladu sa odredbama novog Pravilnika pokrene postupak pred svojom etičkom komisijom, kao prvostepenim organom.\nSenat Univerziteta u Beogradu usvojio je 22. jula Pravilnik o postupku utvrđivanja neakademskog ponašanja u izradi pisanih radova, Kodeks profesionalne etike, Pravilnik o radu etičkih komisija i odbora za profesionalnu etiku Univerziteta.\nSiniša Mali je 2013. godine odbranio doktorsku tezu pod nazivom "Kreiranje vrednosti kroz proces restrukturiranja i privatizacije - teorijske koncepcije i iskustva Srbije" na FON-u u Beogradu.\nNa sajtu Peščanika 9. jula 2014. objavljen je tekst u kojem se navodi da je 33 odsto ili više teksta doktorskog rada Siniše Malog odbranjenog na FON-u plagirano.\nAfera doktorskih plagijata u Srbiji otvorena je u junu 2014. nakon što su trojica naučnika iz Srbije koji rade na britanskim univerzitetima javno osporili verodostojnost doktorata aktuelnog ministra unutrašnjih poslova Nebojše Stefanovića, koji je zvanje doktora nauka stekao na Megatrend univerzitetu.\nU međuvremenu je osporen i doktorat predsednika opštine Novi Beograd Aleksandra Šapića.\nTagovi: Univerzitet u Beogradu, Siniša Mali


32. sednica Opštinskog veća: Usvojeni izveštaji, doneti planovi rada i utvrđena ekonomska cena vrtića - LUČANI INFO | Najnovije vesti\n32. sednica Opštinskog veća: Usvojeni izveštaji, doneti planovi rada i utvrđena ekonomska cena vrtića\nNa 32. sednici Opštinskog veća razmatrani su i usvojeni izveštaji o radu regionalnih javnih preduzeća “Rzav” i “Duboko”. U izveštaju JP “Rzav ” Arilje se navodi da je tokom prethodne godine preduzeće proizvelo i isporučilo 17,5 m3 vode za piće, što je za 7,9 odsto više u odnosu na plan. Na osnovu izveštaja Zavoda za javno zdravlje iz Užica i Čačka, tokom čitave godine voda je bila dobrog kvaliteta. Za ovaj period preduzeće je ostvarilo dobit od 13,6 miliona dinara. Plan je ostvaren 98 odsto. Investiciona ulaganja su dosta manja u odnosu na plan. Projekat profila “Svračkovo” se finansira iz udruženih sredstava osnivača i resornog ministrastva. Urađen je i projekat sanacije klizišta koji usporava realizaciju projekta “Svračkovo” a završetak radova na akumulaciji se očekuje do 2025. godine.\nTokom prethodne godine JKP “Duboko” je prihvatilo preko milion tona selektovanog otpada, što je 19,82 odsto od ukupne primljene količine a koji se selektuje od 2015. godine. Opština Lučani je u 2019. godini isporučila hiljadu i trista tona selektovanog otpada. Preduzeće je ukupno u prošloj godini primilo 602 hiljade tona otpada i smestilo na deponiju čiji je kapacitet 510 hiljada m3. U okviru programa prekogranične saradnje Srbija – Bosna i Hercegovina a u saradnji sa Razvojnom agencijom “Zlatibor” iz Užica, pripremljen je projekat za selekciju komunalnog otpada iz domaćinstava i prigradskoh naselja. U izveštaju se navodi da je preduzeće nabavilo prese za baliranje kao i neophodnu IT opremu. Sprovedene su i obuke za zaposlene u komunalnim preduzećima kao i trening za buduće edukatore stanovništva u prikupljaju selektovanog otpada. Preduzeće je ove godine ipak poslovalo sa gubitkom od 4,2 miliona, najpre zbog neizmirenih obaveza komunalnih preduzeća osnivača.\nVeće je dalo saglasnost na program rada Crvenog krsta tokom 2020. godine, u kome se navodi da će najvažniji zadatak ove ustanove biti: omasovljavanje davalaštva krvi, prva pomoć, zdravstvena preventivna delatnost, socijalna delatnost, delovanje u nesrećama, rad sa omladinom. Značajna pažnja će biti posvećena jačanju volonterske baze Crvenog krsta.\nNa polju dobrovoljnog davalašta krvi potreban je kontinuirani rad na povećanju broja davalaca a kroz organizovane akcije davalaštva. Naredna takva akcija je planirana za 12. mart u Guči. Pod okriljem Crvenog krsta organizovana je i narodna kuhinja koja svakodnevno isporučuje 150 obroka, i to 100 za socijalno ugrožene u Guči i 50 u Lučanima. Finansijski plan za 2020. godinu je oko 10 miliona dinara koje će obezbediti budžet opštine Lučani.\nNa sednici je usvojen i godišnji program rada opštinskog Kulturnog centra. Programom za tekuću godinu su predviđene aktivnosti u oblasti književnosti, muzike, likovne i primenjene umetnosti, pozorišne umetnosti, umetničke igre, filmske umetnosti, digitalnog stvaralaštva kao i ostalih kulturnih sadržaja. Tokom ove godine su planirane manifestacije: Sabor trubača, Raspevano Dragačevo, predtakmičenje u Kotraži, Sabor rokrnrola u Lučanima, Mitrovdan u Viči, Kupusijada u Puhovu, Sećanje na prvi Sabor, Dan opštine Lučani Dečija nedeljanovogodišnje i božićne svečanosti, programi povodom seoskih i verskih praznika: Petrovdan u Markovici, Ilindanski dani u Donjoj Kravarici. Za navedene aktivnosti finansijskim planom je predviđeno 45 miliona koji će biti izdvojeni iz opštinskog budžeta i 400 hiljada dinara iz sopstvenih sredstava Centra.\nNa ovoj sednici je utvrđena ekonomska cena dečijeg vrtića za jaslene i vaspitne grupe u inosu od 22.071 dinar na mesečnom nivou za svako dete. Od ovog iznosa, roditelji su u obavezi da plate 4.401 dinara, što je 20 odsto od ukupne cene a ostali iznos plaća se iz budžeta opštine. Utvrđena cena predškolskog programa mesečno po detetu je 13.243 dinara, od čega je roditelj u obavezi da plaća 2.650 dinara a ostatak obezbeđuje opštinski budžet.\nNa sednici je doneta i odluka o angažovanju revizora za eksternu reviziju završnog računa budžeta opštine na šta nas zakon obavezuje. Doneta je i odluka o organizaciji i funkcionisanju civilne zaštite na teritoriji opštine, godišnji izveštaj o radu Opštinskog štaba za vanredne situacije, godišnji plan rada u 2020. godini, program mera na smanjenju rizika od poplava. Navedena dokumenta su usvojena na nedavno održanoj sednici Štaba za vanredne situacije.\nUsvojeni su i završni izveštaji svih sportskih organizacija za 2019. godinu kao i data saglasnost na godišnji program za tekuću godinu. Obrazovane su i komisije za izbor programa i projekata KUD-ova koji se finansiraju iz budžeta kao i Komisija za odobravanje sredstava za vantelesnu oplodnju.\nParkić na Staroj koloniji\nLučanci ulovili Zmajeve, Javor visok Napretku! Drinčić iz kornera rešio gradski derbi!


Za više žena na mestima odlučivanja: sastanak sa lokalnim institucijama u Novom Pazaru - BFPE\nBFPE » Za više žena na mestima odlučivanja: sastanak sa lokalnim institucijama u Novom Pazaru\nZa više žena na mestima odlučivanja: sastanak sa lokalnim institucijama u Novom Pazaru\nAugust 31, 2018 10:00 am | September 1, 2018 04:00 pm\nKulturni centar Novi Pazar, Stevana Nemanje, Novi Pazar, Serbia\nBeogradski fond za političku izuzetnost u saradnji sa Poverenikom za zaštitu ravnopravnosti, a uz finansijsku podršku Ambasade Kraljevine Holandije u okviru MATRA programa nastavlja realizaciju projekta pod nazivom ”Za više žena na mestima odlučivanja”.\nOvog petka i subote (31. avgust – 1. septembar) smo u Novom Pazaru, na dva okrgula stola – sa predstavnicima lokalne samouprave, kao i sa političarkama iz lokalnih političkih partija.\nOvom prilikom ćemo razmotriti značaj rodne ravnopravnosti na lokalnom nivou, ali i načine i primere dobre prakse organizovanja žena u politici i u političkim telima. Ovom prilikom će biti reči i o značaju učešća žena u telima lokalnih samouprava i ulozi lokalnih mehanizama za rodnu ravnopravnost, kao i o potencijalnim saveznicima koje žene u politici mogu pronaći na lokalnom nivou. Konačno, biće otvorena diskusija o postojećem stanju i budućim koracima u svrhu unapređenja rodne ravnopravnosti u Novom Pazaru. Lokalne političarke iz različitih političkih partija će drugog dana imati priliku da se upoznaju sa osnovnim konceptima iz oblasti rodne ravnopravnosti, da razmene iskustva sa iskusnijim koleginicama iz sveta politike, ali i da razgovaraju o oblicima uspostavljanja saradnje sa nevladinim sektorom na lokalnom nivou.\nOčekujemo da će ovaj projekat doprineti boljem razumevanju doprinosa i značaja učešća žena u političkom odlučivanju u Srbiji, ali i poteškoća i problema sa kojima se one suočavaju. Takođe, konstruktivan dijalog na nivou lokalnih zajednica, kao i prenos dobrih praksi aktiviranja žena može doprineti poboljšanju ravnopravnosti i demokratizaciji društva u Srbiji na nivou na kome su ove vrednosti na najvećem izazovu.\nU organizaciji okruglog stola BFPE ima veliku podršku kako institucije Poverenika za zaštitu ravnopravnosti, tako i grada Novog Pazara, ali i brojnih alumnistkinja i alumnista programa BFPE iz ovog grada, kojima se ovom prilikom iskreno zahvaljujemo!\nPrevious PostBeogradski bezbednosni forum 2018: Zajedništvom do odgovora na novu normalnost\nNext PostSrbija i Kosovo: između normalizacije i zamrznutog konflikta


Tahiri: Srbija manipuliše Upravljačkom grupom ZSO\n8. septembar/rujan, 2016.\nMinistarka u Vladi Kosova za dijalog Edita Tahiri, saopštila je iz Brisela da Vlada Srbije manipuliše Upravljčkom grupom za uspostavljanje Zajednice srpskih opština, tako što ih je dovela u Brisel, uz napore da održe sastanke sa EU.\n“Ja sam o ovom pitanju razgovarala sa zvaničnicima EU koji ih zapravo nisu prihvatili na sastancima, niti su im dopustili da dujju u zgradu EU, s obzirom da EU nije predvidela Zajednicu na agendi. S obzriom da bez ispunjavanja naših uslova, bez dobijanja telefonskog pozivnog broja, bez osamostaljenja energetskog sistema, i bez uklanjanja barikade koja je sada već uklonjena, ne može se poduzeti ni jedan korak za sprovođenje zajednice”, kazala je Tahiri.\nOna je dodala da ova grupa još uvek nije dobila mandat da počne sa radom na izradi statuta, jer osim nje, na ovome će raditi i predstavnici vlade, OEBS-a, EU, kancelarije EU na Kosovu.\nTahiri je ranije rekla da Zajednica nije tema razgovora tekuće runde dijaloga.\nMinistar za administraciju lokalne samouprave u vladi Kosova Ljubomir Marić saopštio je danas u Briselu da je evropskim institucijama predstavio novoimenovane članove Upravljačkog tima za uspostavljanje Zajednice srpskih opština.\nU zajeničkoj izjavi, članovi Upravljačkog tima izrazili su zadovoljštvo što je proces formiranja ZSO pokrenut s mrtve tačke.


Buš traži podršku za rat u Iraku\nPredsednik Buš je pokrenuo novu kampanju pridobijanja podrške za rat u Iraku u, kako se izrazio, «teškom trenutku». Novinarka Glasa Amerike Pola Vulfson izveštava iz Bele kuće da predsednik traži od Amerikanaca da ne gledaju samo slike nasilja koje pristižu iz Iraka, nego da imaju u vidu i napredak koji se postiže u toj zemlji.\nPredsednik je rekao da je situacija u Iraku i dalje napeta i da će rad koji predstoji biti težak. Ipak, dodao je da je ulog veliki i zatražio od Amerikanaca da budu strpljivi.\n«Teroristi gube na bojnom polju, tako da pokušavaju da vode rat preko slika koje svakodnevno vidimo na televiziji i u novinama. Nadaju se da će uspeti da nas pokolebaju i primoraju na povlačenje. Ali to im neće uspeti.»\nPredsednik je rekao da je eksplozija koja se dogodila 22. prošlog meseca u šiitskoj džamiji u Samari mogla da izazove građanski rat. On je istakao da su irački lideri, narod i snage bezbednosti bili na testu, ali da su pokazali rešenost da krenu napred. U prvom u seriji govora povezanih sa trogodišnjicom invazije na Irak, Buš je rekao da su Iračani naučili da jedini put ka miru vodi kroz jedinstvo i da je to lekcija koja mora da se ima na umu dok vođe različitih političkih partija pokušavaju da formiraju novu vladu posle eksplozije u Samari.\n«Irački lideri znaju da ovo nije poslednji put kada će od njih biti traženo da ostanu združeni pred gnusnim terorističkim napadom. Irački lideri znaju da moraju da ostave po strani svoja razmimoilaženja i prevaziđu političke, verske i sektaške podele i formiraju vladu jedinstva koja će da stekne poverenje i veru svih Iračana.»\nPredsednik je rekao da se iračka policija i vojska takođe zalažu za raznovrsnost i pokušavaju da regrutuju više sunita. Istakao je i da je obuka pojačana i pohvalio iračke snage bezbednosti koje su nastojale da suzbiju nasilje i kontrolišu gnev posle napada na džamiju.\n«U nedeljama posle eksplozije, iračke snage bezbednosti su dobro obavljale posao. Od samog početka, iračke snage su shvatile da će zemlja, ukoliko se ne očuva nacionalno jedinstvo, da potone u anarhiju.»\nPredsednik je priznao da sve iračke jedinice nisu imale isti učinak, ali je izrazio uverenje da će Irak u budućnosti biti u stanju da podmiri sopstvene bezbednosne potrebe. On je ukazao da jedan od najvećih problema sa kojima su suočene i koalicione i iračke trupe, predstavljaju eksplozivne naprave koje koriste teroristi i pobunjenici – koje mogu da se aktiviraju sa bezbedne udaljenosti. Američki predsednik je rekao da su neke od tih naprava sa najvećom snagom, napravljene u Iranu.\n«Takve akcije, zajedno sa podrškom koju Iran pruža teroristima i pokušajima da se domogne nuklearnog oružja, sve više izoluju Iran i Amerika će nastaviti da okuplja svet da se suprotstavi ovoj opasnosti.»\nNova serija govora je počela u trenutku veoma niskih ocena načina na koji predsednik obavlja svoj posao uopšte, a posebno njegove iračke politike. Međutim, u univerzitetskoj sali u kojoj je održao ovaj prvi govor, nije bilo kritičara. Publika je bila sastavljena od članova privatne organizacije koja je vrlo prijateljski nastrojena prema Beloj kući: Zadužbine za odbranu demokratija.


Enes Avdić novi trener rukometnog kluba Krivaja – Svijet Rukometa\nHome / BiH Rukomet / Premijer liga (M) / Enes Avdić novi trener rukometnog kluba Krivaja\nEnes Avdić novi trener rukometnog kluba Krivaja\nRedakcija 2 sedmice ago\tPremijer liga (M) 173 Views\nRukometni klub Krivaja iz Zavidovića danas je održao press konferenciju na kojoj je predstavljen novi trener koji će ekipu predvoditi u narednoj sezoni.\nRadi se o Enesu Avdiću, dugogodišnjem treneru u školi rukometa RK Krivaja. Avdić je u jednom periodu bio i trener RK Žepče a nekoliko sezona bio je i pomoćni trener seniorskog tima RK Krivaja.\n„Odabirom prof. Avdića za trenera Seniorskog tima Upravni odbor RK Krivaja nastavlja pružati povjerenje domaćim trenerim sa ciljem da stvorimo sopstveni edukovan trenerski kadar. Sigurni smo da će naš novi trener svojim rukometnim iskustvom i pristupom izvući maksimum iz naših igrača za novu sezonu. U stručnom štabu treneru Avdiću će pomoć pružiti dugogodišnji igrač i trener golmana Jasmin Hadzihasić.“ saopšteno je iz RK Krivaja.\nStručni štab je u saradnji sa upravnim odborom zakazao prozivku i početak priprema Seniorskog tima u ponedjeljak 26.07., gdje će u uvodnom dijelu prvu sedmicu treninge obavljati u Gradskoj dvorani i stadionu, a 01.08. ekipa odlazi na bazične pripreme u park prirode Tajan izletište Kamenica.\nTreba dodati da Avdić ima i potrebnu treću trenersku kategoriju Rukometnog saveza Bosne i Hercegovine.\nSinoć je u prostorijama RK Izviđač Central Osiguranje trener Toni Čolina sa svojim stručnim stožerom obavio prozivku …


Tokom “Aktuelnog časa” u parlamentu Srpske Kovačević je naveo da je analiza uzoraka poplavljenog poljoprivrednog zemljišta, koju je izvršio Poljoprivredni institut, pokazala da nije bilo zagađenja teškim metalima i drugim štetnim supstancama.\n“Poljoprivredni institut Republike Srpske je, po nalogu resornog ministarstva, analizirao 200 uzoraka zemljišta na poplavljenom području svih opština Republike Srpske, od čega 150 uzraka poljoprivrednog zemljišta i 50 uzoraka mulja. Rezultati su pokazali da nema zagađenja”, precizirao je Kovačević.\nOdgovarajući na pitanje šefa Poslaničkog kluba SDS-a Vukote Govedarice, ministar industrije, energetike i rudarstva Republike Srpske Željko Kovačević rekao je da Ministarstvo nema informaciju da su predsjednik Republike Srpske Milorad Dodik i šef Predstavništva Republike Srpske u Moskvi Duško Perović suvlasnici kompanije “Njeftgazinkor”, koja je privatizovala naftnu industriju Srpske.\nKovačević kaže da, sudeći prema dokumentaciji Ministarstva, nema osnova za Govedaričinu tvrdnju.\nOn je ocijenio da je Naftna industrija Republike Srpske privatizovana na izuzetno kvalitetan način, te istakao da je riječ o nosiocu privrednog razvoja Srpske.\nOdgovarajući na pitanje poslanika SNSD-a Dalibora Pavića, Kovačević je rekao da majske poplave u Srpskoj neće uticati na realizaciju započetih investicionih projekata u elektroenergetici, jer su već u poodmakloj fazi. On je naveo da je riječ o projektima kao što su “Ugljevik tri”, Termoelektrana “Stanari”, te Hidroelektrana “Ulog”.\nKovačević je rekao da će poplave malo usporiti ostale projekte u elektroenergetici Srpske, jer Vlada Srpske čini da sve da poplave bitno ne utiču na privredni razvoj Republike Srpske. Srna\nTagovi: narodna skupstinapoljoprivredno zemljistezagadjenjezoran kovačević